Bukedde Online - Bbanka etunda etya ettaka lyange nga n'ekiseera kye bampa tekinnaggwaayo?\nMuky. Jane Nakyeyune, nnannyini ssomero lya Brilliant Chicks Nursery and Primary School Day and Boarding g’akaaba g’akomba oluvannyuma lwa bbanka ya Pride okutunda ettaka lye nga n’ekiseera eky’okumubanja tekinnaggwaayo.\nKALONDOOZI WA BUKEDDE alaze akazannyo akaamukolebwako okusigala ng’awooba.\nABAPANGISA bazaalidde landiroodi ebitukula, muliranwa we bwe yamuguddeko omusango ku poliisi e Katwe ogw’okusaalimbira ku ttaka lye nga bayiwayo kasasiro n’okwonoona akatimba k’olukomera lwe!\nMuky. Jane Nakyeyune ye yatwaliddwa muliranwa we Muhamad Kawooya ku poliisi. Bombi b’e Makindye mu Muswangali zooni, oluvannyuma lw’abapangisa ba Nakyeyune okuyiwa kasasiro mu poloti ya Kawooya.\nMuky. Nakyeyune agamba nti guno si gwe mulundi ogusoose nga Kawooya amusiba wabula azze amuwawaabira ku misango egy’enjawulo omuli okumuvuma, okutiisatiisa n’emirala.\nKu mulundi guno, Mw. Kawooya yatutte Nakyeyune ng’amuvunaana okuyiwa kasasiro mu poloti ye gw’agamba nti amuwunyirira n’okwongera obukyafu ewuwe.\nNakyeyune yalagiddwa okugenda ayoole kasasiro yenna n’okumwokya kye yakoze kyokka n’agaana okusasula akatimba k’olukomera Mw. Kawooya ke yabadde ayagala asasule ng’agamba nti baakasala.\nMuky. Nakyeyune agamba nti obuzibu buva ku nkaayana z’ettaka Mw. Kawooya lye yagula okuva ku bbanka ya Pride Micro Finance.\nEttaka lino lyali lya Nakyeyune. Wabula yali yasinga ekyapa kye mu bbanka eno ne yeewola obukadde 10 nti kyokka Mw. Kawooya n’amuyita emabega, bbanka n’emuguza ettaka lye.\n“Nalina essomero erimu ku gaali gasinga obunene n’okukola obulungi mu Munisipaali ya Makindye erya Brilliant Chicks Nursery and Primary School Day and Boarding, e Makindye mu Muswangali zooni ne nfuna obuzibu mu bya ssente.\nNasalawo okutunda mmotoka yange kyokka mu ndagaano gye twakola n’eyagigula ng’alina kusooka kumalayo ssente okumuwa kkaadi yaayo.\nWabula yanneefuulira n’ansibisa ng’abanja kkaadi kyokka nga tannamalayo ssente. Olw’okuba nnalina ebbanja ne bbanka ya Centenary nga mbuzaako 2,050,000/- okulisonjola ate ng’eno nnali nnassaayo endagaano gye nnagulirako poloti okuli essomero, nnali sisobola kudda mu bbanka eno empole ez’okusasula gwe nnaguza mmotoka.\nOkusibwa kwange kwatiisa abaana bange ne basalawo okutunda ennyumba okumpi n’essomero okusobola okunzigya mu kkomera.\nEnnyumba eno baagiguza Mw. Kawooya ku bukadde 10 kyokka ne bamugamba nti bwe nnaava mu kkomera tunaateesa ku kwongera ku bugazi bwa poloti kw’etudde.\nNga nvuddeyo nnamusaba tuteese ku bya poloti nga mmusaba annyongere obukadde 10 mmusalire poloti n’ekyapa kye nkimuwe wabula ng’antegeeza nti yali talina ssente kuba ne ku mulimu e Kabojja gye yali akola waali waggaddwa.\nNasigala mmubuuza ku by’ekyapa kyokka ng’antegeeza nga bw’atannafuna ssente, kwe kukwata ekyapa ne nkitwala mu bbanka ya Pride Micro Finance ne nneewola obukadde 10 kuba mu kiseera kino nnali nzimba ate nga nnina n’okuliisa abayizi.\nMuky. Nakyeyune n’abapangisa be nga bayoola kasasiro eyabalagirwa okuggya\nmu poloti gye bakaayanira ne Kawooya.\n‘Mw. Kawooya yakozesa lukujjukujju okutwala ettaka lyange’\nMU PRIDE MICROFINANCE\nEkyapa nnakissaayo nga November 06,2007. Mu 2008, nnasibwa mu kkomera e Luzira okumala emyezi esatu nga nnaakasasula okumala omwaka gumu ku bbanja lya Pride nga mbuzaayo mwaka.\nNg’enda okuteebwa nga bang’amba nti bbanka yali esindise bawannyondo aba David Mulondo T/A Auctioneers okulikuba bbeeyi.\nNnalina mukwano gwange bwe twali tutera okukolagana mu bya ssente eyali akkirizza okumpa ssente nzigyeyo ekyapa kyokka Mw. Kawooya n’ang’amba nti tayagala tuyingize muntu mulala mu nsonga zino.\nYantegeeza nti agenda kusasula ssente zino (8,209, 250/-) mu Pride, nti nze mmulindire ewa ssentebe w’ekyalo. Namulinda olunaku lwonna, wabula zibeera mu ssaawa nga 12:00 ez’akawungeezi waliwo omusajja eyankubira ssimu n’antegeeza nti, “Mw. Kawooya akugambye nti ku kyapa tokyaliko amaze okukizza mu mannya ge era ebyettaka byesonyiwe!”.\nNawunga kuba nnali mmanyi nti nkolagana na muntu ategeera, kwe kugenda ewuwe nga taliiyo ne nsalawo mmulumbe enkeera wabula olwatuukayo nga yaleese dda abaserikale ne bankwata ogw’okusaalimbira ku ttaka eritali lyange era nnasibira Luzira!\nWano obuzibu we bwava era ng’azze ansibisa ku misango omutali. Nasalawo okutwala omusango gwange mu kkooti e Makindye okulaba nga nnunula ettaka lyange kuba nnali nkyalina obudde okusasula ebbanja lya bbanka. Omusango guno guli mu kkooti e Makindye kyokka gwakamala emyaka mukaaga tegutambula!\nOkugula ettaka nnali ntaasa kitundu kyange – Kawooya\nNze sirina buzibu bwa buntu na Muky. Nakyeyune wabula ye muzibu atakolaganika naye.\nOkusookera ddala nnatuukirirwa abaana be ng’asibiddwa nga baagala ngule ennyumba ye basobole okufuna ssente ez’okumuggya mu kkomera ne nzikiriza era ne tukola endagaano nga nguzeewo obukadde 12 mu buliwo ne nsuubizibwa ekyapa ng’avudde mu kkomera.\nFred Kiweewa, owebyokwerinda\nNga wayise akaseera ng’avudde mu kkomera nnamusisinkana ne mmubuuza ku by’ekyapa n’antegeeza nti abadde alina obuzibuzibu kyokka agenda ku kikolako.\nNga tannaba kumpa kyapa, LC n’enkubira nti waliwo bawannyondo ba kkooti abatwala ettaka lyonna olw’okuba nti Muky. Nakyeyune yali alemereddwa okusasula ssente obukadde 10 ze yeewola kye nnalaba nga kiba kitufiiriza ne nsalawo okusasula ssente zino.\nOkumanya omukazi ono takolaganika naye, wadde nga nnanunula ettaka lino eryali litwalibwa bbanka ya Centenary (obukadde bubiri), ate yampita emabega ne yeewolera ku ttaka lino nga simanyi (okwewola mu Pride).\nMu ntandika ya April wa 2009 ssentebe Mw. Emmanuel Gabula yankubira ssimu ng’ambuuza oba twali tutunze ettaka kuba bawannyondo ba kkooti baali bazze nga batandise okulizingako.\nNnatuukirira Muky. Nakyeyune n’agamba nti yali agenda kwewola ssente ku bamanerenda, nze ne ng’aana nga ssaagala tugatte muntu mulala mu nsonga zaffe.\nNadduka okugenda okwebuuza ku bbanka ya Pride ne bankakasa nti be baali basindise bawannyondo nga babanja obukadde 10 era nga batwala poloti okusobo’a okwesasula.\nBang’amba nti yali amaze ebbanga nga tasasula, ky’ekiseera we yali asibiddwa. Nnassaayo okusaba kwange kuba baali bamaze okulanga mu lupapula lwa Sunrise.\nOluvannyuma lw’omwezi bbanka yampita okumpa ekyapa ne bang’amba okutwala abajulizi era nagenda ne Zamzam Namakula ne Julius Tamale ne nsasula obukadde 12 ne mpeebwa ekyapa olwo Nakyeyune n’aweebwa ekiragiro okuggyawo ebintu bye omuli kaabuyonjo n’akaduuka.\nBino byonna byandaga ng’omukazi ono si mwangu era ne nsalawo okwesalira amagezi. Nasalawo ekitundu kyange okukiggya mu buvuyo bwe ne nsasula ssente ezaali zimubanjibwa era ekyapa ne kimpeebwa ate nga kino twasooka kukkkirizibwako nti nsasule ssente zino tujja kwebala.\nKyokka mu kifo ky’okujja twogere mu buntu ate yasitula lutalo n’atandika okuvumanga abantu bange n’okunkolako effujjo ery’enjawulo oli okuvumanga mukyala wange n’abaana, okwonoona olukomera lwange n’okuyiwa kasasiro mu poloti yange era nga nzize nga nneekubira enduulu ku poliisi e Katwe.\nEnkaayana ku ttaka lino zitambudde mu ofiisi ez’enjawulo omuli n’eya Pulezidenti era nga zaakolebwako Muky. Sarah Nkonge eyatugamba okuddayo twogere era teyalabikako.\nYaggulawo omusango mu kkooti e Makindye kkooti n’erissaako envumbo kyokka oluvannyuma yagiriggyako. Omukyala ono yaleeta ekibinja ky’abantu mbu basenze ku ttaka lino era ne mbasasula obukadde 20 kuba mu kiseera ekyo baali basibye sseng’enge.\nMw. Fred Kiweewa, ow’ebyokwerinda ku kakiiko ka LC 1, agamba nti Muky. Nakyeyune si mukazi mwangu era ng’abantu abasinga ku kyalo tebakolagana naye.\n“Nga bwe bali ba muliraano bandibaddenga bakwatagana mu nsonga ezisinga era n’abuulirira n’abantu abasigala awaka okukyusa mu nneeyisa kuba ye tabeerawo naye b’aleka awaka wano baafuuka ekizibu eri buli muntu”.\n‘Tulina kwe twasinziira okutunda ettaka lya Nakyeyune’\nOMUSANGO GULI MU KKOOTI\nMuky. Nakyeyune yeekubira enduulu mu kkooti e Makindye mu 2009 ng’awawaabira Mw. Kawooya okumutwalako ettaka lye mu lukujjukujju ne Pride Micro Finance okutunda ettaka lye nga tebasoose kumuwa mukisa kwenunula.\nKyewuunyisa nti omusango guno teguggwanga okuva mu 2009 okuggyako okukyusa abalamuzi Muky. Nakyeyune ky’agamba nti si kya bwenkanya kuba ettaka lye Mw. Kawooya akyagenda mu maaso n’okulikozesa kyokka nga kkooti yagaana omuntu yenna okulikozesa.\nOno ayagala kkooti eragire aba Pride okumuddiza ekyapa ky’ettaka lye kuba yali asobola okufuna engeri gy’abasasula ate nga n’ebbanga ly’okusasula lyali likyali ddene nga tewaali nsonga lwaki batunda ekyapa kye.\nBBANKA YA PRIDE\nMw. Richard Tumusiime, omwogezi wa Pride agamba nti waliwo ensonga ez’enjawulo ezivaako bbanka okutunda omusingo gw’omuntu abeera yeewoze era nga bayinza okuba nga ku zino kwe beesigama okutunda ekyapa kino.\n“Wabula engeri ensonga gye zaagenda mu kkooti, ssandyagadde kwogera bingi wabula tulinde kkooti ky’eneesalawo kwe tunaasinziira naffe okulaba kye tuzzaako”, Mw. Tumusiime bw’agamba.\nWabula Mw. David Baguma ow’ekitongole kya Uganda Micro Finance Regulatory Authority ekigatta ebibiina ebiwola n’okutereka ssente, agamba nti okutunda omusingo gw’omuntu yenna eyeewoze ssente ky’ekirina okusembayo era nga kitwala kumpi mwaka mulamba.\n“Omukyala oyo ayinza okuba nga balina ke baamuzannya kuba okutunda omusingo gwa kasitoma ky’ekirina okusembayo oluvannyuma lw’okussaawo okuteeseganya ne bigaana era nga ne mu kutunda nnyini musingo y’alina okusooka okuweebwa omukisa.\nByonna bwe biremerera olwo omuntu w’ebbali n’akitwala ate balina kuggyako z’ebadde emubanja, ezisigaddewo ne zimuweebwa”, Mw. Baguma bw’agamba.\nBbanka etunda etya ettaka lyange nga n’ekiseera kye bampa tekinnaggwaayo?


Bukedde Online - Chameleon bimwonoonekedde! Bamutwala mu kkooti lwa kulya ssente obukadde 225 n’agaana okuyimba\nEbintu 5 Pulezidenti by’ayagala bissibweko...\nAtemye kojjaawe n'amutta lwa ssente 300,000/-...\nZaina Namuwonge owa Sezana Promotions Munnayuganda abeera e South Afrika yatabukidde Chameleone ayagala amuliyirire obukadde 225 ze yamufiiriza bwe yamusasula okugenda okuyimba e South Africa kyokka n’atagenda.\nChameleon ne Zaina abanja obukadde 225\nZaina ng’ayita mu bannamateeka be aba Lukwago & Co. Advocates, awadde Chameleone ennaku ttaano okuva ku lunaku lw’anaafunirako ebbaluwa gye bamuwandiikidde asasuliremu ssente zonna ezamusaasaanyizibwako n’amagoba n’eza balooya, bw’alemererwa omusango bagwongereyo mu kkooti.\nNathan Mpenge omu ku balooya ba kkampuni eno yagambye nti mu October wa 2015, Zaina yakola endagaano ne Chameleone okuyimba ku bivvulu bye yali ategese mu bibuga by’e South Afrika okuli; Durban, East London, Pretoria ne Cape Town kyokka teyalabikako.\nAgattako nti, oluvannyuma Chameleone yamusaba addemu amutegekere mu 2016 kubanga mu kusooka pasipooti ye baali bagibbye.\nYakikola kyokka era ne ku mulundi guno, Chameleone teyalabikako! Yannyonnyodde nti olugendo lwa Chameleone Zaina yalusaasaanyizaako obukadde 53 okuli obukadde 15 (ekitundu) ze yamuwaako ku ssente ze yalina okuyimbira, tikiti z’ennyonyi ssatu okuva mu Uganda okugenda e South Afrika ne tikiti endala ez’okubatambuza mu bibuga gye yalina okuyimba, okusasula ebifo we yalina okuyimbira, okulanga ebivvulu n’awookusula.\nAyongerako nti ng’oggyeeko abantu okwonoona ebintu by’omu bifo ebisanyukirwamu olwa Chameleone gwe baali basasulidde obutalabikako, embeera eno yaviirako Zaina okukubwa puleesa n’amala wiiki nnamba ku kitanda era ng’okufiirizibwa kuno kubaliriddwaamu obukadde 150.\nZaina era ayagala Chameleone asasule amagoba ga 12,79,7771/- ne ssente za bannamateeka obukadde 10.\nOluvannyuma lw’okugezaako okufuna Chameleone ne kitasoboka, twayogedde ne Robert Nkuke amanyiddwa nga Mutima omu ku bayambi ba Chameleone. Mu kiseera ekyo Zaina mw’agambira okuweera Chameleone ensimbi, Mutima ye yali maneja wa Chameleone.\nWadde Nkuke yakkirizza ekya Zaina okusasula Chameleone ssente ku bivvulu by’e South Afrika, agamba nti amanyiiko obukadde 13 ate ku ky’obutayimba agamba nti tekyali kigenderere Chameleone obutagenda South Afrika kuba pasipooti kwe yalina okutambulira baagimubbako.\nZaina ayagala Chameleon amusasule obukadde 225\n“Ebbanga Chameleone ly’amaze ng’akolagana ne Zaina yali asobola kumulyazaamaanya oba okugaana mu bugenderevu okuyimba wabula twafuna obuzibu bwa pasipooti era Zaina twamutegeeza.\nMmusaba ensonga azikwate mpola tulabe eky’okukola,” Mutima bwe yagambye. Yeewuunyizza okulaba nga ssente ezaali obukadde 13 ate zipaaziddwa ne zituuka mu bukadde obusukka 200.\nKu ky’ebbaaluwa ya bannamateeka, Nkuke yategeezezza nga bwe yabadde tennabatuukako.\nAbamu ku bali mu nkambi ya Chameleone baategeezezza nti omuyimbi ono yagenze South Afrika era ekimu ku bimututte kwe kutereeza ensonga za Zaina n’okuyimba mu bivvulu ebyategekeddwa.\nOMUYIMBI Jose Chameleone (Joseph Mayanja) bimwonoonekedde! Bamutwala mu kkooti lwa kulya ssente n’agaana okuyimba. Zaina Namuwonge owa Sezana Promotions Munnayuganda abeera e South Afrika yatabukidde Chameleone ayagala amuliyirire obukadde 225 ze yamufiiriza bwe yamusasula okugenda okuyimba e South Africa kyokka n’atagenda. Zaina ng’ayita mu bannamateeka be aba Lukwago & Co. Advocates, awadde Chameleone ennaku ttaano okuva ku lunaku lw’anaafunirako ebbaluwa gye bamuwandiikidde asasuliremu ssente zonna ezamusaasaanyizibwako n’amagoba n’eza balooya, bw’alemererwa omusango bagwongereyo mu kkooti. Nathan Mpenge omu ku balooya ba kkampuni eno yagambye nti mu October wa 2015, Zaina yakola endagaano ne Chameleone okuyimba ku bivvulu bye yali ategese mu bibuga by’e South Afrika okuli; Durban, East London, Pretoria ne Cape Town kyokka teyalabikako. Agattako nti, oluvannyuma Chameleone yamusaba addemu amutegekere mu 2016 kubanga mu kusooka pasipooti ye baali bagibbye. Yakikola kyokka era ne ku mulundi guno, Chameleone teyalabikako! Yannyonnyodde nti olugendo lwa Chameleone Zaina yalusaasaanyizaako obukadde 53 okuli obukadde 15 (ekitundu) ze yamuwaako ku ssente ze yalina okuyimbira, tikiti z’ennyonyi ssatu okuva mu Uganda okugenda e South Afrika ne tikiti endala ez’okubatambuza mu bibuga gye yalina okuyimba, okusasula ebifo we yalina okuyimbira, okulanga ebivvulu n’awookusula. Ayongerako nti ng’oggyeeko abantu okwonoona ebintu by’omu bifo ebisanyukirwamu olwa Chameleone gwe baali basasulidde obutalabikako, embeera eno yaviirako Zaina okukubwa puleesa n’amala wiiki nnamba ku kitanda era ng’okufiirizibwa kuno kubaliriddwaamu obukadde 150. Zaina era ayagala Chameleone asasule amagoba ga 12,79,7771/- ne ssente za bannamateeka obukadde 10. SSENTE BAZIPAAZIZZA Oluvannyuma lw’okugezaako okufuna Chameleone ne kitasoboka, twayogedde ne Robert Nkuke amanyiddwa nga Mutima omu ku bayambi ba Chameleone. Mu kiseera ekyo Zaina mw’agambira okuweera Chameleone ensimbi, Mutima ye yali maneja wa Chameleone. Wadde Nkuke yakkirizza ekya Zaina okusasula Chameleone ssente ku bivvulu by’e South Afrika, agamba nti amanyiiko obukadde 13 ate ku ky’obutayimba agamba nti tekyali kigenderere Chameleone obutagenda South Afrika kuba pasipooti kwe yalina okutambulira baagimubbako. “Ebanga Chameleone ly’amaze ng’akolagana ne Zaina yali asobola kumulyazaamaanya oba okugaana mu bugenderevu okuyimba wabula twafuna obuzibu bwa pasipooti era Zaina twamutegeeza. Mmusaba ensonga azikwate mpola tulabe eky’okukola,” Mutima bwe yagambye. Yeewuunyizza okulaba nga ssente ezaali obukadde 13 ate zipaaziddwa ne zituuka mu bukadde obusukka 200. Ku ky’ebbaaluwa ya bannamateeka, Nkuke yategeezezza nga bwe yabadde tennabatuukako. Abamu ku bali mu nkambi ya Chameleone baategeezezza nti omuyimbi ono yagenze South Afrika era ekimu ku bimututte kwe kutereeza ensonga za Zaina n’okuyimba mu bivvulu ebyategekeddwa.


POLIISI yazingizza abatemu abaabadde bapangisiddwa okutta famire y’abantu bataano, n’ebakwata ne boogera eyabatumye okukola ettemu lino. Abatemu baabadde baweereddwa ebiragiro okusooka okutta embwa ezikuuma awaka n’oluvannyuma bakube kalifoomu abali mu nju nga bamuyisa mu ddirisa okumpi n’awali ekitanda kya nnyinimu, bwe bamala bamenye oluggi bayingire batemeeteme buli gwe basanze mu nju, emirambo gyabwe bagiyiweko petulooli bagyokye.\nPoliisi yabataayizza nga batandika okukola ogwabaleese n’ekuba amasasi agaabalemesezza okudduka, bonna abasatu n’ebakwata. Bano poliisi yayazizza ebisawo bye baabadde bazze nabyo mwe yasanze akadomola ka petulooli lita ttaano, kalifoomu mu kacupa ka sooda wamu n’ejjambiya bbiri empya ze baabadde baleese okukozesa omulimu.\nPoliisi yaboogezezza eyabatumye okutta Semaka wamu n’abomu makaage bonna nga omulimu baabadde baakugukolera obukadde 5 kyokka nga baabadde baweereddwaako emitwalo 20 buli omu ng’endala baabadde baakuzibawa ng’omulimu guwedde Eyasimattuse okuttibwa mu bukambwe ne Famire ye ye Kosea Makanga 83, omutuuze ku kyalo Bugembe mu muluka gw’e Lubongo mu gombolola y’e Ngogwe mu Disitulikiti y’e Buikwe.\nOlukwe lw’okutta Makanga lwalukiddwa Kitintale e Kampala ng’abatemu gye baavudde nga baweereddwa byonna eby’okukozesa wamu ne pikipiki ya bodaboda Bajaj Boxer, UEW 306G. Abaakwatiddwa , kuliko; Arafat Waiswa 34, omutuuze w’e Nakawa Mbuya Zooni. Ono ye yabadde akulidde olukwe lwonna.\nYagambye nti omulimu gwe avuga mmotoka ya mukamaawe Sam nga ya kika kya Raum. Abalala ye; Amon Mugabe 38, agamba nti ye muvuzi wa bodaboda ku Siteegi y’e Kitintale era nti ye omulumi ogwamuweereddwa gwabadde gwa kuvuga banne n’okubayambako okumaliriza omulimu gwonna nga ne bwe baba baakusanga ssente mu nju baabadde bateekeddwa nazo okuzibba.\nOmulala eyakwatiddwa ye Nicholas Tumusiime omutuuze w’e Kitintale agamba nti talina mulimu gwa nkalakkalira. Mu famire muno mulimu enkaayana z’ettaka era abatemu baategeezezza nti eyabaguze mukyala wabula poliisi yagaanyi okwatula amannya ge olw’obutamulabula kudduka kubanga ba munoonya. Muzeeyi Makanga yagambye nti bazzukulu be baludde nga bamuyigganya olw’ettaka era olwawulidde bino yategedde butegeezi nti be baabadde emabega waabyo.\nOmuntu omu eyategedde ku lukwe luno yatemezza ku ba ISO, nabo abaategeezezza poliisi y’e Lugazi. Akulira poiliisi y’e Lugazi yasindise abaserikale mu maka ga Makanga ne beekweka era abatemu okujja baabadde babalaba.\nWabula abatemu we bajjidde, nga Makanga n’abantu be bavudde mu nnyumba baliko we beekwese era abatemu olwatandise okwetala, abasekirikale ne bava mu bitooke omulundi gumu ne batandika okukuba amasasi ne babalagira okutuula wansi.\nOmwogezi wa poliisi mu kitundu kya Ssezibwa, Hellen Butoto yagambye nti waliwo abantu abalala babiri abaakwatiddwa ne baggalirwa nga kuno kuliko; Andrew Maka abadde yeeyita looya w’abakwate ssaako Isa Kawagga eyagambye nti ye nnannyini pikipiki okwabadde kutambulira abatemu.


Bukedde Online - Kyaligonza atiisizza okuwawabira omuserikale wa tulafiki ne munnamawulire abamulumiriza okubatulugunya\nKasirye Ggwanga aweze okulwanyisa abanene abasaanyawo ebibira...\nJjajja afutizza omusomesa eyakubye muzzukulu we n’azirika\nAbavubuka e Kibuye bawaanye Museveni ne bakunakkuna!\nElwelu, aduumira amagye g'oku ttaka alumbye aba People Power...\nKyaligonza atiisizza okuwawabira omuserikale wa tulafiki ne munnamawulire abamulumiriza okubatulugunya\nPoliisi erangiridde ekikwekweto ku pikipiki...\nTtiimu y’essaza Kyaddondo etandise okwenyweza...\nOMUBAKA wa Uganda e Burundi Maj. Gen. Matayo Kyaligonza yegaanyi eby’okukuba omuserikale wa tulafiki ne munnamawulire e Seeta ku lw’e Jinja n’atiisa okubawawabira mu kkooti ng’agamba nti bamwononera linnya.\nMu Febuary wa 2019 , emikutu gya ‘social media’ gyasasaanirako ebifaananyi ebyalaga Kyaligonza ng’ali n’abakuumi be okwali; Peter Bushindiki ne John Okurut nga bakaayukira omuserikale wa tulafiki; Esther Namaganda eyali ku mirimu gye e Seeta ng’abanenya okumenya amateeka g’ebidduka.\nKyokka Kyaligonza yagambye nti avumirira abamusiiga enziro kuba yaliwo ne yeerabira ku Namaganda gwe yayogeddeko ng’atalina mpisa eyakwata abajaasi abamukuuma ebitogi.\n’’Alina okumenyawo bye yayogera oba ssi ekyo tusisinkane mu kkooti. Alina okukakasa nti yatulugunyizibwa,’’ Kyaligonza bwe yagambye.\nYabadde ayogera eri bannamawulire ku woteeri ya Emin Pasha mu Kampala. Era n’agamba nti alagidde bannamateeka be baloope Namaganda ne munnamawulire Peter Otai. Munnamawulire yali agezaako okukwata ebifaananyi by’ebyali bigenda maaso.\nOtai, agamba nti naye yawaabira Kyaligonza ng’ayagala obukadde 500 olw’okutulugunyizibwa ng’ali ku mulimu gwe. Kyokka bannamateeka ba Kyaligonza nabo bawandiikidde Otai nga bamugamba asasule akawumbi kamu n’obukadde 300 olw’okwogera kalebule ku muntu waabwe.\nOtai yagambye nti tajja kutiisibwatisibwa Kyaligonza.\nYe Namaganda yagambye nti talina ky'ayogera kuba omusango gukyabuulirizibwako.\nKyaligonza yagambye nti ye munnamagye mutendeke era yabadde alinze abamuwalampa boogere bye baagala bibaggweeko.\nYagambye nti Pulezidenti yamubuuza bye bamuwandiikako mu mawulire naye (Kyaligonza) n’amunnyonnyola.\nKyaligonza yagambye nti ababaka bye baagamba Pulezidenti Museveni amugobe ku bwa ambasada e Burundi ‘’bya kisiru’’ ne yeewunya lwaki sipiika teyabalung’amya nga batuuka kw'ebyo.\nMaj. Gen. Matayo Kyaligonza,\nBannayuganda e SouthAfrica banaafuna densite\nFDC etegese emikolo gy'Ameefuga egyayo: Poliisi ebalabudde\nAbabba mmotoka ne bazitema sipeeya poliisi ebakutte\nKasirye Ggwanga aweze okulwanyisa...\nMUNNAMAGYE Maj. Gen. Kasirye Ggwanga alangiridde ng’obwanga bw’abwolekezza e Butambala alwanyise abanene abasaanyaawo...\nJjajja afutizza omusomesa eyakubye...\nJJAJJA alumbye essomero n’akuba omusomesa eyakubye muzzukulu we n’amutuusaako obuvune.\nAbavubuka e Kibuye bawaanye Museveni...\nOMUVUBUKA eyeeyita Omubanda wa Kaguta e Kibuye asiibye ne banne nga bayoyoota ekifo kyonna awali ofiisi yaabwe....\nElwelu, aduumira amagye g'oku ttaka...\nADUUMIRA amagye ga UPDF ag’okuttaka, Maj. Gen. Peter Elwelu alumbye bannakisinde ky’ebyobufuzi ekya People Power...\nMuyigirize abayizi ebyobulimi n’obulunzi...\nAbazadde muyigirize abaana okulima n'okulunda n'abasomesa bongereze okwo


Baganda Clans « BugandaWatch\nNga 29 December 2017, Mw. Grace Ssemakula Musoke Kasepeewo, abadde amanyiddwa ng’omukulu w’ekika ky’Olugave okuva mu 1986, yalangilira nti alekulidde obwa Ndugwa. Ssemakula yategeeza abamu ku bakulu b’emituba mu kika ky’Olugave abaali mu lukungaana lwe yayita mu maaka ge, nti ekifo ky’obwa Ndugwa yali akivuddemu, “olw’Abazzukulu abasusse okunjogelera nga bwesikyasobola kuddukanya kika.” Mu lunkungaana lwelumu,\nKu lwa 17 December 2017 editor@BugandaWatch.com yafuna ebaluwa ya email ng’evumirira eky’omukulu wekika ky’Emmamba, Gabunga Ziikwa, okwenyigira mu kwaabya olumbe lw’omusajja Omunyalwanda. Omusajja ebaluwa gweyogerako ye mugenzi Mathias Birekyeraho Nsubuga eyali owa DP ate nga n’okwabya olumbe kwaliwo...\nNga 17 November 2017, Omumyuuka wa president wa Uganda, Mw. Edward Sekandi yeyali omugenyi omukulu ku mukolo ogw’okuggulawo enteekateeka y’okulakulanya omuzannyo gw’omupiira mu Buganda (Buganda Football Strategic Plan). Ensonda ezesigibwa mu Bulange zategezezza BugandaWatch nti gavumenti ya NRM yeyalagira omukolo...\nMunamateeka Nsibambi alabudde minister Nankabirwa, ba MP bangi mu Buganda balimba si Baganda\nOmu ku bannamateeka abakukuutivu mu Buganda, Omw. Yusuf Nsibambi yakyasanguzza nti bangi ku babaka b’olukiiko lwa Uganda (parliament) abakikirira ebitundu bya Buganda, balimba nti Baganda. So nga Banyarwanda abaasenseera Obuganda, nga beewa amannya n’ebika bya Baganda. Eby’okulabirako byeyawadde...


Bukedde Online - Sikaati empanvu gitobeke bw’oti\nSikaati empanvu gitobeke bw’oti\nAbaana bange bannyambye okuziyiza omugejjo...\nOMUSONO tegudiba, gweyubula bweyubuzi ne sikaati ezikoma mu ntumbwe zikomyewo. Sikaati zino ziri fasooni ne mu langi ez’enjawulo okugeza; kitaka, kiragala, enzirugavu n’endala nnyingi. Abawala bangi bazettanidde kubanga buli wamu zigenda.\nRose Zalwango atunda engoye mu Kampala agamba nti sikaati eno ekolebwa mu matiiriyo ez’enjawulo okugeza nga ppamba, satini n’endala naye nga nneetoolovu. Wabula bw’oba ng’ogyambadde tolina kwambalirako bbulawuzi nnene kubanga nayo eba nnene ekimala. Agattako nti bbulawuzi olina okugikuba ekikalu faasoni ya sikaati eno esobole okuvaayo obulungi oba olina okwambalirako bbulawuzi ng’etuulako butuuzi.\nEkirala sikaati eno esinga kunnyumirako engatto ng’esituse omuntu ayinza obutategeera faasoni kubanga oba oli wansi. Sikaati eno eri mu ngoye nkadde ne mu mpya era ng’egula 20,000/- n’okudda waggulu. Tinah Nandawula ow’omu Kampala akulaze engeri ennyangu gy’oyambalamu sikaati eno n’onyuma.\nBbulawuzi eya kyenvu ya 15,000/- n’okudda waggulu Eky’omu bulago ekya 10,000/- Ensawo ennene ya 35,000/- Engatto emmyufu za 40,000/- n’okudda waggulu. Bbulawuzi enzirugavu ya 15,000/- Eky’omu bulago ekiwanvu kya 8000/- Engatto enzirugavu zigula 40,000/- Ensawo ya 10,000/- Akasawo akamyufu ka 15,000/- Engatto y’obukondo ya 30,000/- KU KABAGA Yambalirako bbulawuzi nga ya mikono miwanvu osseeko n’eky’omu bulago ekinenenene, akasawo akatono oyambalireko n’engatto ensitufu obulungi.\nKU MULIMU Yambalirako bbulawuzi nga ya mikono mimpimpi, eky’omu bulago nga si kinene nnyo, engatto empanvu okwatireko n’ensawo ennene.\nKU WIIKENDI Kuno yambalirako kabbulawuzi nga katuulako butuuzi oba nga kalaga ku lubuto okwatireko n’akasawo akatono aka ‘crossbag’ n’engatto ey’akakondo akatonotono ojja kulabika ng’omukazi atambula n’omulembe. esobole okuvaayo obulungi naye bw’oyambalirako engatto ya wansi\nEngoye ezinkwata ziggyayo endabika yange


Bukedde Online - Mukomye okuwankawanka munyweze kye mulina\nAbakristaayo bakubiriziddwa okwewala okuwankawanka nga banoonya obugagga\nRev. Festus Kasujja ng'abuulira mu kusaba\nOmusumba w'e Kibibi, Rev. Festus Kasujja akalaatidde Abakristaayo okunyweza bye balina baleme kuwankawanka n'ebyo bye balaba nga si byabwe.\nKagugube nga yeebaza abakulembedde okusaba n'abamu ku bafamire ye\nOmusumba yabadde mu kusaba okwenjawulo okwabadde mu maka ga John Kagugube ku kyalo Kigatto mu Busumba bw'e Kibibi mu bulabirizi bwa Central Buganda n'agamba nti, kikulu omuntu okumatira ne ky'alina ate n'okukozesa amaanyi ge okutuuka kw'ekyo ky'aluubirira.\nAbamu ku bakristaayo abeetabye mu kusaba ewa Kagugube mu Kigatto\n"Oli yakwata ekinyonyi ne kimugamba nti, ng'enda kukubuulira ebintu bisatu, nga ekisooka; ky'olina tokita, beera mumalirivu, ate ekyokusatu mala kunta nkikugambe naye n'akita. Ekyaddirira n'ata ekinyonyi ne kimugamba nti, nze omubiri gwange gulimu ebyobugagga bingi era y'ensonga lwaki nakugambye nti, ky'olina tokita," Omusumba Kasujja bwe yabuulidde.\nYasabye abantu omwaka gwa 2020, okugukozesa okutuuka ku biruubirirwa byabwe nga banyweza ebyo bye bafunye mu mukadde. Abavubuka yabakalaatidde okuba abeegendereza naddala mu kiseera kino nga kazigizigi w'ebyobufuzi asembera n'abawa amagezi okwenyigira mu bibakwatako ate era bafeeyo okunyweza obululu bwabwe babusuule mu kiseera ekituufu.\nMukyala Kagugube nga yeebaza abakulembeze b'eddiini abaasabisizza n'abakristaayo abazze mu kusaba mu maka gaabwe mu Kigatto\nJohn Kagugube, nnannyini maka awaabadde okusaba kuno yategeezezza nti, kiba kya makulu abantu okutenderezanga Katonda buli lwe babeeranga n'omukisa okumalako omwaka ate n'okuyingira omuggya era n'asaba abantu okumwekwata kubanga tayiwa.\nRev. Festus Kasujja


Bukedde Online - MICHO; Eya South Afrika emusabye agende n'omuzibizi wa Cranes\nMICHO; Eya South Afrika emusabye agende n'omuzibizi wa Cranes\n“Sinnavaawo kyokka era sikakasa nti wendi. Singa FUFA enansasula, nja kukomawo ntwale omulimu gwange mu maaso,” Micho bwe yategeezezza.\nNGA Micho Sredojevic, alinda ebiva mu nteeseganya wakati wa kitunzi ne FUFA ku by’okusigala ne Cranes, amawulire agalaga nti ku Lwokubiri lwayanjulibwa mu Orlando Pirates eya South Afrika. Okusinziira ku mikutu gy’amawulire egy’e South Afrika okuli ogwa www.timeslive.co.za ne www.soccerladuma.co.za, eggulo gyategeezezza nti Micho ali mu nteeseganya ezisembayo n’abakungu ba Orlando Pirates era nti wiiki ejja lwe bagenda kumwanjula ng’omutendesi waabwe.\nMu kiro ekyakeesezza ku Lwokubiri, Micho yasitudde n’agenda mu Ethiopia kyokka nga tannagenda, yasoose kusisinkana bakungu ba FUFA n’abategeeza nga bwe yafunye ttiimu endala gy’agenda okutendeka.\nMu nsisinkano eno, enjuyi zombi tezakkaanyizza era ensonga ne bazikwasa Edgar Watson, akulira emirimu mu FUFA ne kitunzi wa Micho.\nWabula kigambibwa nti kino Micho yakikoze ng’ayagala kweggyako FUFA.\nAmawulire g’e South Afrika gaalaze nti ku wiikendi eno Micho lw’asuubirwa okutuuka e South Afrika okumaliriza emisoso gyonna nga bw’alindirira okwanjulwa eri abawagizi ba Orlando Pirates ku Lwokubiri.\nAGENDA NE MURUSHID JUUKO\nEnsonda zaategeezezza nti abakungu ba Orlando baasabye Micho okugenda n’omuzibizi ow’omuzinzi era n’asemba Murushid Juuko nti y’alina obumannyirivu okuduumira ekisenge kya Orlando Pirates ekibaddemu ebituli sizoni ewedde.\nOrlando Pirates, sizoni ewedde yamalira mu kifo kya 11 so nga ne ku fayinolo ya Nedbank Cup yakubwa SuperSport United (4-1). Juuko, eyali ne Cranes mu mpaka z’Afrika e Gabon mu January w’omwaka guno, ali mu Simba eya Tanzania wabula kigambibwa nti waakusitula ku wiikendi eno okugenda mu South Afrika okuteesaganya ku ndagaano ye ne Orlando.\nNga yaakatuuka mu Ethiopia, Micho yategeezezza nti tannasuulawo Cranes wabula yagenze kuwummulamu okumala ennaku biri nga bw’alinda ekinaava mu nteeseganya za FUFA ne kitunzi we ezigenda mu maaso.\nEndagaano ya Micho eggwaako mwaka gujja wabula agamba nti FUFA yagimenya olw’okulemwa okumusasula emyezi ena gy’abanja.\nMicho, yatendekako Orlando mu 2006, era singa addayo, ajja kusikira Kjell Jonevret.\nHassan Wasswa: Vipers emukansizza aggumize amakkati\nMicho olusuddewo Cranes abatendesi ne beesowolayo okumusikira


Bukedde Online - Ebyaviiriddeko Rema akuding'ana ne Evans\nEbyasaliddwawo mu nsisinkano ya Museveni n...\nChris Evans ne Rema nga bayimba ku Joggies oluvannyuma lw’okuddihhana.\nNga tannasimbula kugenda ku Joggies e Bulenga okuyimba mu kivvulu kya Rema, Godfrey Kayemba maneja wa Rema Namakula yasoose kubira Chris Evans ssimu n'amusaba ave mu by'entalo akomewo ku siteegi bakole.\nGuno gwabadde mulundi gwakubiri nga Kayemba eyali maneja wa Chris Evans ayogerezeganya naye ku butakkaanya wakati we (Evans) ne Rema era mu bingi bye yamuyitiddemu mwe mwabadde n'okumulaga nti olutalo lw'assaawo terugenda kumuyamba okuggyako okubatabula n'okuboonoonera amannya bombi.\nBino we bijjidde nga ennaku ettaano Chris Evans ze yawadde Rema okumwetondera ziweddeko (zaaweddeko ku Lwakutaano) era ng'abawagizi balindiridde kulaba ky'azzaako kuba Rema eby'okwetonda yabigaanye ng'agamba talina musango gwe yazza. Bwe baali ku Hotel Africana, Rema yayanjula Chris Evans ku siteegi ng'omusajja eyakubwa ennyondo omusanvu n'atafa ate Evans bwe yayogera ku linnya lya Kenzo, Rema ne yeecanga n'eby'okuyimba n'abivaako.\nKu Lwokutaano nga February 21, Chris Evans yagenze e Bulenga ku Joggies awaabadde ekivvulu kya Rema.\nYatuuseewo ku ssaawa 5:00 ez'ekiro era yatuukidde mabega wa siteegi. Abaabaddewo tebaasoose kukkiriza nti ye ye era waliwo abaawuuliddwa nga bawakana nti "Chris Evans ku ngeri gy'abadde awera, tasobola kulinnya wano." We yatuukidde nga Rema ali ku siteegi akuba emiziki egy'okumukumu.\nBwe yatuuse ku luyimba lwa ‘Linda', Rema yayimbye ekitundu kye kyokka ekya Chris Evans bwe kyatuuse abantu baalabide awo ng'alinnya ku siteegi olwo enduulu n'evuga okuva mu bawagizi abaabadde bakwatiridde ekifo. Okwawukanako ne bwe gwali ku Hotel Africana, ku mulundi guno oluyimba baaluyimbye nga bwe luli awatali kugattamu yadde okutoolako ekigambo kyonna.\nRema ayogedde Rema bwe yagambye nti kirabika Chris Evans ku Africana yamufuna bubi naye talina kye yamukola.\nYagasseeko nti Evans mukwano gwe era baali basaagamu nga bwe batera okukola ku bivvulu ebirala. Chris Evans alidde ebigambo bye Chris Evans eyasooka ‘okunyooka' ng'agamba tagenda kuddamu kuyimba na Rema olw'okumuyisa obubi, yagambye nti oluvannyuma lwa Rema okugaana okumwetondera ye asazeewo amusonyiwe baddemu okukolagana. Oluyimba ‘Linda', Rema ne Chris Evans lwe bayimba lwa mukwano.\nEngeri Kayemba gye yabatabaganyizza Olw'okuba yaliko maneja wa Chris Evans ate nga baasigaza omukwano, Kayemba kyamwanguyidde okutuuza ababiri bano bave mu kunenehhaana. "Ky'olina okumanya bano balinga abooluganda abafunyeemu obutakkaanya.\nNabatuuzizza ne mbabuulirira nti bino bye balimu tebiyamba, bafe ku bibatwala mu maaso okusinga obusongasonga obutalimu. Katonda mulungi baakitegedde ne batabagana era kati twazzeemu okukola," Kayemba bwe yagambye\nKye kitegeeza okubeera ne ba Genero abangi\nGen. Muhoozi akuutidde abajaasi obutasuulirira bakazi baabwe


Bukedde Online - Ssentebe wa Express omuggya alaze ky’asookerako\nSsentebe wa Express omuggya alaze ky’asookerako\nAbali wansi 18 mu bikonde basimbudde okugenda...\nCharging Rhinos ewanduse mu mu za Basketball...\nMUNNAMATEEKA Kiryowa Kiwanuka eyalondeddwa ku bwassentebe bwa Express, alaze w’agenda okutandikira mu kutereeza ttiimu eno agizze ku maapu. Kiwanuka, omu ku bannamamateeka ab’amaanyi mu Kampala, olukiiko lw’abayima ba Express lwe lwamufuzzeeko eddusu okugikulembera ng’adda mu bigere bya Hajji Hassan Bulwadda eyawummuziddwa olw’obutawa ttiimu eno budde bumala.\nOlukiiko lw’abayima ba Express nga lukulirwa Omulangira Kassim Nakibinge olwatudde ku Lwokubiri e Kibuli, lwe lwasazeewo Kiwanuka okutwala obukulu buno oluvannyuma lw’okukizuula nga ttiimu eno muwagizi waayo lukulwe era amanyi ebizibu byayo. Kiwanuka, muzzukulu wa Jolly Joe Kiwanuka, eyatandikawo Express mu gy’e 70, yagambye nti ttiimu gy’azzeemu agimanyi bulungi era mumalirivu okumalawo ebizibu byayo byonna.Agamba nti alina obukugu mu bukulembeze ate n’omupiira aguluddemu ekigenda kumwanguyiriza okubbulula ttiimu eno. “Omupiira sigwamu mugwe, buli kimu nkimanyi kuba ttiimu eno nagenda okuzaalibwa nga ngiwagira.\nNg’enda kuleeta ebintu bingi ebipya okutuusa ttiimu yaffe bw’eneetereera,” Kiwanuka bwe yaweze. Yasabye abawagizi n’abantu abaagaliza ttiimu eno ebirungi okumuwagira kuba tekigenda kuba kyangu ng’ali yekka. “Buli omu alina okukola omulimu gwe lwe tugenda okuzza Express ku maapu etuuke okweyagaza buli muntu.\nKitaawe wa Kiwanuka, Jimmy Mugambe Kiwanuka ssaako muganda we Sam Kiwanuka baaliko bassentebe baayo sso nga naye (Kiryowa Kiwanuka) yaliko omuwandiisi waayo mu sizoni ya 2005/06. Kiryowa yagambye nti olukiiko olwagenda okuddukanya nalwo ttiimu waakululangirira wiiki ejja era n’asuubiza nti baakufuna siponsa mu bwangu ddala. Sizoni ewedde, Express yawonedde watono okusalwako.\nHajj Bulwadda, eyagobeddwa, yagambye nti ayagaliza ssentebe omuggya obukulembeze obulungi kuba amumanyi nti mukozi nnyo ate alina ebyafaayo ebirungi kuba ava mu famire ya ttiimu eno.\nMu myaka ebiri, Express ebadde ne bassentebe basatu okuli; Nakiwala Kiyingi, Hajji Bulwadda ne Kiryowa Kiwanuka eyaakalondebwa abayima ba Express.\nKIRYOWA KIWANUKA Y’ANI?\nMunnamateeka mu kkampuni ya Kiryowa Kiwanuka-K&K Advocates.\nEmisomo yagitandikira mu Budo Junior School, King’s College Budo, Makerere College School, Makerere University ne University of Dundee.\nAlina diguli mu byamateeka, dipulooma mu mateeka gye yafuynira ku Law Development Centre ne diguli eyookubiri mu mateeka agafuka ebyamafuta.\nMu kaseera kano y’omu ku bammemba ku boodi ya Petroleum Authority of Uganda. Yaliko pulezidenti w’ekibiina ekifuga omuzannyo gwa golf mu 2015 kyokka yasooka kubeera mumyuka mu kifo kino.\nABANTU KYE BOOGERA Kavuma Kabenge( yaliko ssentebe wa Express); Kiryowa Kiwanuka akyali muvubuka muto, by’akola abimanyi ate yeewaayo mu buli kimu kyokka engeri gye bamulonzeemu y’egenda okumulemesa okukola.\nSisitiimu ya Bbaale Mugera ey’okulonda ssentebe teyamba ttiimu. Asobola okukola naye agenda kukoowa mangu kuba, ttiimu yeetaaga abantu abagirinamu emigabo nga bagiteekamu ssente sso si nkola ya Bbaale eterina ky’eyamba.\nKasim Buyondo (yaliko maneja wa Express); Kiryowa Kiwanuka mulungi naye eby’okulonda bwe biti bwaggwaako mu mupiira. Engeri gy’azzeemu egenda kumulemesa okukola nga bwe gubadde ku balala bonna be babadde balonda.\nBw’aba waakukola, afune abantu abatuufu mu bifo ebituufu. Francis Buwule (yaliko ssentebe); Kiryowa agenda kuteeka ttiimu yaffe ku maapu kuba akyali muto, mukozi nnyo ate ky’akokla akyagala era alina obusobozi.\nMuhamood Kateregga (yali muzannyi); Kiryowa Kiwanuka ajjidde mu kaseera akatuufu era agenda kukola omulimu omulungi.\nExpress eyiiseemu obukadde 400\nKabaka awangudde omusango gw’ettaka\nNakiwala Kiyingi ayongedde okugwa mu bintu. Yanaaba olweza!


Bukedde Online - Omwana si wa baze!\nOmwana si wa baze!\nomwami n’abaana basatu. Omwana owookusatu si wa mwami naye kirabika atandise okuwulira olugambo. Jjuuzi yang'amba nti ayagala abaana bonna kubatwala mu musaayi. Kyampisa bubi nnyo era mmaze ennaku ttaano nga sseebaka. Omwami wange alina ebigambo bitono naye alina obusungu bungi. Kati ntya kubanga nsobola okufiirwa obufumbo. Nkole ntya?\nNNINA omwami n’abaana basatu. Omwana owookusatu si wa mwami naye kirabika atandise okuwulira olugambo. Jjuuzi yang'amba nti ayagala abaana bonna kubatwala mu musaayi. Kyampisa bubi nnyo era mmaze ennaku ttaano nga sseebaka. Omwami wange alina ebigambo bitono naye alina obusungu bungi. Kati ntya kubanga nsobola okufiirwa obufumbo. Nkole ntya?\nEmbeera eno abakazi bangi tebagirowoozaako. Naye kyewuunyisa ebintu ebibi era ebiswaza ebisinga birina okumanyika ne bw’okola otya. Ekirungi ensobi ogimanyi bulungi, olina kusirika olinde ekiddako. Kubanga tolina ky’otaasa. Tosobola kugaana mwami wo kutwala baana ku musaayi. Ate era tosobola kumugaana kukola ky’ayagala nga okukukyawa oba okukugoba mu makaage. Ayinza n’okugaana okulabirira omwana. Kati olina kulinda kinaddako. Abantu abasirise bazibu nnyo okumanya kye baliko ofunda n’alina ebigambo kubanga abifulumya n’omanya ekiddako. Ebiseera ebisinga ng’oli mu nsobi ng’eno olina kusirika toyogera bingi okuggyako nga weetonda. Abasajja abamu okukuuma ekitiibwa ky’amaka ayinza okukkiriza ensonga eno n’esigala nga kyama gye muli era ne muteesa mwembi ku nsonga y’omwana oyo.\nNaye mu mbeera eno okukendeeza ku situleesi olina okwogera n’omuntu asobola okukubudaabudda. Guma obeerayo naye ensobi weeri. Bawala bange mukomye obwenzi.\nBawala bange abendera mu maka muamnye nti kya kivve. Kyangu okufiirwa amaka mu mbeera eno. Nga tonneenyigira mu bwenzi, sooka olowooze ku biyinza okuvaamu.


Bukedde Online - Bazadde b'abayizi abaayidde boogedde embeera gye balimu\nBazadde b'abayizi abaayidde boogedde embeera gye balimu\nEmiranga, obulumi n'okwazirana ku ssomero lya Manya SSS eryakutte omuliro.\nJoram Omir yayidde\nJoram Omir (waggulu) naye yasangiddwa mu ddwaaliro e Kitovu. Yafunye ebisago\neby’amaanyi mu maaso, ku kibegabega n’omukono wamu n’ebitundu ebirala. Omir yagambye nti Katonda yazzizza bibye kubanga omuliro gwabadde gubamalawo.\nRuth Mirembe (mu katono waggulu) ow'e Kyotera yannyonnyodde nti mutabani we Isaac Ssenkima (waggulu) omukono ne feesi byayidde era ye ne banne abasimattusse omuliro guno bali mu bulumi obutagambika. ‘‘Nsaasira bazadde bannange abaafi iriddwa abaana mu njega eno. Nsaba Mukama Katonda abagumye n’abali ku bitanda abanyige ebiwundu bassuuke mangu’’.\nBRIAN Ssendyowa (waggulu) omuliro gwamwokezza omuliro gwonna era ali mu ddwaaliro e Kitovu apooca.\nFELIX Wasswa (mu katono) ow’e Manya awaagudde enjega wennyini yategeezezza nti muto we Henry Sserukeera yamusanze mu ddwaaliro e Kitovu gye yatwaliddwa ne banne abaasimattuse omuliro ng’apooca n’ebiwundu.\n‘‘Yambuulidde nti ekiro ku ssaawa nga 7:00, yalabye omuntu ayiwa ebintu ebyefaananyiriza amafuta wabweru oluvannyuma n’akoleeza omuliro ogwazinzeeko ekisulo kyonna. Baabuuse mu bitanda badduke kyokka baagenze okutuuka ku luggi nga lusibiddwaako kkufulu bbiri essuubi ly’okuwona ne libaggwaamu.\nBaakubye enduulu okutuusa amaanyi lwe gaabaweddemu ne bazirika ekiziyiro era yazzeemu okutegeera ng’ali mu ddwaaliro e Kitovu’’.\nHARRIET Nakanwagi (mu katono) omutuuze mu Rakai Town Council y’omu ku bazadde abaasangiddwa mu ddwaaliro e Kitovu ng’ajjanjaba mutabani we Godfrey Alinitwe apooca n’ebiwundu. Yategeezezza nti amawulire g’omuliro baagafunye kiro okuva ku omu ku bakulira essomero. ‘‘Omwana yayidde omutwe gwonna ne ffeesi n’egenderamu era ali mu mbeera mbi kubanga tannaba kwogera kigambo kyonna okuva lwe yaleeteddwa mu ddwaaliro wadde abasawo batugumya nti abaana bonna embeera yaabwe egenda kutereera’’.\nGEORGE Kigaaju (mu katono) ow’e Kibaale - Kooki mu Rakai naye yategeezezza nti mutabani we Frank Kamanda omuliro yagusimattuse n’ebisago ebyamaanyi ku mubiri gwonna. Yategeezezza nti kino ekyatuuse ku baana baabwe kibadde tekibeerangawo ku kitundu kino n’asaba poliisi ne bannannyini ssomero okukola okunoonyereza ku batemu bano.\nABAYIZI bano (waggulu) nabo be bamu ku baasimattuse omuliro ogwakutte ekisulo. Tebaafunye bisago by’amaanyi era bano baabadde mu ddwaaliro ly’e Manya gye baagenze okufuna obujjanjabi n’okubudaabudibwa. Omuliro guno gwatandise ku ssaawa nga 7:00 ez’ekiro nga kigambibwa waliwo eyagukoleezezza.


Bukedde Online - Katikkiro asabye Gavt. eveeyo ku basamize n'ababuulizi b'enjiri\nKatikkiro asabye Gavt. eveeyo ku basamize n'ababuulizi b'enjiri\nTulowooze ku bantu bannaffe mu kisiibo kino\nMaama akaayanidde omwana n'azirika\nKatikkiro asabye Gavt. eveeyo ku basamize n’ababuulizi b’enjiri\nKatikkiro Mayiga (owookubiri ku kkono), Minisita Sarah Opendi, ne Minisita Mukwaya nga batuuka ku mukolo.\nKATIKKIRO Charles Peter Mayiga asabye Gavumenti okuvaayo n’amateeka okukangavvula abasawo n’ababuulizi b’enjiri abaggya abantu ku mulamwa nga babagamba nti eddogo n’essaala ez’olutentezi zisobola okubawonya endwadde.\nMayiga yagambye nti, “Ensangi zino abantu basula basaba nti basobola okuwona endwadde ate abalala balowooleza mu ddogo okuwonyozebwa.\nNsaba Gavumenti eveeyo ku bantu bano abakuumira abantu baffe mu batamanya.” Bino Katikkiro yabyogeredde ku kitebe kya Minisitule y’ebyobulamu mu ggwanga e Wandegeya ku Lwokutaano February 24, 2017 ku mukolo ogwabadde ogw’okwongera okunyweza enkolagana wakati w’Obwakabaka ne Gavumenti eya wakati mu kulwanyisa obulwadde bwa sikooseero.\nMinisita owa gunonaguli mu Minisitule y’ebyobulamu mu ggwanga, Sarah Opendi yategeezezza nga bwe baakola okunoonyereza ne bakizuula ng’obulwadde buno buli mu disitulikiti 49 mu Uganda naye nga 14 ze zisinga okubeeramu abalwadde abangi abakola ebitundu 47ku buli 100 nga ku zino ttaano zisangibwa mu Buganda okuli Luweero, Buikwe, Wakiso, Kampala ne Masaka.\nOpendi yagambye nti, “ Tunoonya okukolagana n’abeemikago bangi mu kulwanyisa obulwadde buno era nsaba abantu baffe bafumbiriganwe oluvannyuma lw’okubwekebeza kubanga bwa bbeeyi okubujjanjaba.” Wano Katikkiro Mayiga eyawerekeddwaako Dr. Ben Mukwaya (ow’ebyobulamu e Mmengo) ne Henry Ssekabembe (ow’ebyemizannyo), we yategeerezza nti, Obwakabaka bugenda kuteekawo ekiragiro bassenga okubuuliriranga abaana baabwe okwekebezanga n’abaagalwa baabwe ng’omukolo gw’okwanjula tegunnabaawo.\nKabaka yasiima okutandika n’omwaka guno emisinde gy’okukuza Amazaalibwa ge gikuzibwe wansi w’omulamwa gw’okubunyisa amawulire ku bulwadde bwa Sikooseero. Gino gyakubaawo nga April 9, 2017 mu Lubiri e Mengo.\nAbakugu ab’enjawulo okuva e Mulago nga bakulembeddwaamu Dr. Doreen Birabwa (omumyuka w’akulira eddwaaliro lino) yategeezezza nti bagenda kulaba nga bongera amaanyi mu bulwaliro obujjanjaba endwadde eno.\nRuth Mukiibi akulira Sicklecell Association Of Uganda ku lw’ebibiina by’Obwannakyewa ebirala yeebazizza Kabaka olw’okuvaayo okwongera eddoboozi lye ku bulwadde buno bwongere okutegeerwa nti kizibu kinene.\nPaasita Bugembe kati munnamawulire?\nBugembe ku mmere atabuka!\nKenya eyogereza Bobby: Eyagala kumukansa


Musomese abaana babayambe nga bakuze. Muyanja. - Watchdog Uganda\nMusomese abaana babayambe nga bakuze. Muyanja.\n19th September 2018 at 18:54\nOMUBAKA wa maserengeta g’aMukono mu lukiiko lwe ggwanga olukulu Johnson Muyanja Ssenyonga, asabye abazadde okw’elekereza buli kalungi konna, basomese abaana baabwe mu masomero amalungi, olwo basobole okufuna emirimu emirungi, balyoke babayambe oluvanyuma nga bamaze okusoma.\nMuyanja okwogera bino yabadde ku ssomero lya Mathew Cardwell\npulayimale elisangibwa mu gombolola ye Mpatta e Mukono ku lw’okusatu, bwe\nyabadde ayitiddwa omukulu we ssomero lino, okumuyambako okw’ogera\nn’abazadde bamanye obuvunanyizibwa bwabwe mu kusomesa abaana.\nYagambye nti abazadde basaana bakimanye nti abaana be bazaala\nky’abugagga kya nsibo gye bali, nti kubanga omwana bwaba obulungi,\nmuzadde we yasinga okumufunamu, ne bwaba tamuwa ssente naye\nn’okumuweesa ekitiibwa kikulu nnyo.\n“Abazadde era mukomye okugaya abaana abato okusinziira ku ndabika,\nenyambala, ebikolwa ne bintu bilala bye bakola mu biseera byabwe\neby’obuto, wabula mufube kubalabirira bulungi saako n’okubakuliza mu\nmpisa kubanga temumanyi baana bano be munyooma kiki kye baliba mu dda.”\nMuyanja bwe yategezezza.”\nYayongeddeko nti bbo mu kiseera we basomera, teri yali amanyi nti ekiseera kirituuka ne bafuuka ab’omugaso eri ekitundu gye bazalibwa, saako ne ggwanga okutwalira awamu, nagamba nti omwana okukula n’afuuka wa buvunanyizibwa emirandira giva waka wakulidde naddala abazadde nga gwe mutwe omukulu.\nYe omukulu wa bazadde owe ssomero lino Odoyo Kirwana yalaze obwenyamivu eri abazadde abatafaayo kusasulira baana baabwe mmere ku ssomero, kye yagambye nti kye kimu ku bintu ebizza omutindo gwe byenjigiriza emabega, kubanga omwana omuyala tasobola kukwata bimusomesebwa.\nLABIRIRA EMMWAANYI NGA OMWANA OGAGGAWALE, HAJI DDUMBA.\nPOLIISI ETADDEWO AMATEEKA AGAGENDA OKUGOBERERWA NGA BOBI WINE ATONNYE MU GGWANGA.


Bukedde Online - Engeri Kitatta gyeyasimattuse obutwa mu kkomera\nKitatta lwe yaleetebwa mu kkooti y’amagye gye buvuddeko.\nABAKULU mu kkomera ly’amagye e Makindye nga bayambibwako poliisi bakyanoonyereza ku ngeri abantu abatannategeerekeka gye baali bapanze okuwa eyali omuyima wa Bodaboda 2010 Abudallah Kitatta, obutwa.\nOmwezi oguwedde, abajaasi baakutte omukazi Fatuma Nassanga muka omu ku basibe e Makindye, Abdul Noor Ssemuju, eyakazibwako erya Minana nga kigambibwa nti yabadde atutte obutwa abuwe bba kyokka okusinziira ku byakazuulwa, obutwa baali bagenda kubuwa Kitatta.\nEnsonda mu beebyokwerinda zaategeezezza nti, obutwa obwali buteekeddwa mu butunda obukamule, baali babutegese kubuwa Kitatta gwe baali baasibira mu kaduukulu kamu ne Ssemuju.\nObutwa, abajaasi baabukwatira ku ggeeti nga mutabani wa Ssemuju abututte n’emmere era abajaasi okuzuula nti waliwo ekikyamu, mutabani wa Minana yamala kugaana kulya ku mmere gye yali atutte n’obutunda n’agaana okubunywako. “Omukazi bulijjo ajja n’alaba bba nga balaga nti tebalina buzibu bwonna naye bwe yaleeta obutwa mu byokulya bya bba, buli muntu yatandika okwebuuza era twakizudde nti tebwali bwa bba, baali babuleetedde Kitatta,” ensonda bwe zaategeezezza. Nga March 25, 2019, ssentebe wa kkooti y’amagye Lt. Gen. Andrew Gutti yalagidde Kitatta atwalibwe e Luzira.\nEnsonda zaategeezezza nti, Gutti okulagira Kitatta aggyibwe mu kkomera ly’amagye gye yali yalagira bamusibire oluvannyuma lw’okwekengera nti wandibaawo ekimutuusibwako mu kkomera e Luzira gye yali yasooka okusibirwa, baamaze kufuna kutya nti eyabadde asindise obutwa yandikozesa engeri endala n’amukola ekikyamuGutti yasoose kulagira Kitatta atwalibwe e Kigo wabula looya wa Kitatta, Shaban Sanywa ne Kitatta ne bagaana olw’ebyokwerinda by’ekkomera ebitamatiza kwe kulagira atwalibwe e Luzira.\nLOOYA WA KITATTA ANNYONNYODDE\nShaban Sanywa looya wa Kitatta yagambye nti, Ssemuju yali mukwano nnyo gwa Kitatta ne mukyala we n’akola omukwano ku muka Kitatta famire ne zifuuka za mikwano.\nYagasseeko nti, olukwe lwonna baali baluyisizza mu muka Ssemuju, Kitatta bamuwe obutwa afiire mu kkomera. Amagye bwe gaamukwata, bbo baakiraba ng’eyali ayagala okutta bba naye ng’olukwe lwonna baali balupangidde Haji.\nEra emmere Ssemuju yali agenda kugiwa Kitatta. “Nze abaamagye bahhamba nti, omwami ono abadde afunidde eno obuzibu katumukyuse tumutwale e Luzira. Baali bahhambye nti nze mba nkisaba ne hhaana ne mbagamba nti be baba bakikola era twagenda okutuuka mu kkooti nga baakiteesezzaako dda,” Sanywa bwe yategeezezza.\nYagambye nti, yagaana okusaba Kitatta okutwalibwa e Luzira kubanga yali yakisaba dda ne bagaana n’akibalekera bakyekolereko era be baasalawo nti atwalibwe e Luzira.\nYagambye nti, omukyala baamukwata ne bamutwala mu kkooti ne bamuwa akakalu. Ssemuju olukwe yalulimu naye bbo abeebyokwerinda baakitwala nti omukyala yali ayagala kutta bba“Omusango twagala kulaba bwe tufuna ebiragiro okuva ewa Haji.\nOmusango tubeere nga tugugoberera bwe gutambula, “ Sanywa bwe yagasseeko. Kitatta okuva lwe yatwalibwa mu kkooti y’amagye, azze akyogera lunye nti waliwo abantu abamulimirira abamusibako emisango gy’atazza era yategeeza nti, emisango gyonna egyamuggulwako, talina gw’amanyiiko.\nYategeeza kkooti nti, emmundu ebbiri ze baasanga mu mmotoka ye, zaali za mukuumi we Ngobi Sowali omuserikale wa poliisi eyamuweebwa okumukuuma. Era yategeeza kkooti nti, emmundu eya zaabu gye bagamba nti baamukwata nayo mu kasenge ka Vine Tea Hotel e Wakaliga, byali bipange.\nAkalambira nti, takwatanga ku mmundu wadde nga bwe yagenda mu bbanguliro ly’ebyobufuzi e Kyankwanzi baamuyigiriza bwe bagikuba. Kiteeberezebwa nti, abantu Kitatta b’azze ayogerako nti be baamusibako emisango egyamutwaza mu kkooti y’amagye, be baali baagala okumuwa obutwa.\nPOLIISI EYOGEDDE Omwogezi wa poliisi mu Kampala n’emiriraano, Patrick Onyango yagambye nti, Nassanga baamutwala mu kkooti e Makindye ne bamusomera omusango gw’okugezaako okutta omuntu nti kyokka okunoonyereza kukyagenda mu maaso okuzuula ekigendererwa ky’okutwalira bba obutwa mu kkomera ly’amagye. Minana y’omu ku bavunaanibwa ne Nixon Agasirwe ku misango gy’okuwamba Vicent Kaliisa munnansi wa Rwanda nga October 23, 2013 e Lukole Bombo mu Luweero ne bamuzza e Rwanda nga tebalina lukusa. Baakozesa bbomu n’emmundu ekika kya Pisito.\nKitatta yakwatibwa January 20, 2018 okuva ku Vine Tea Hotel e Wakaliga nga kigambibwa nti yalina emmundu mu bumenyi bw’amateeka. Yakwatibwa n basajja be abalala 12 okuli; Matia Ssenfuka, Joel Kibirige, Hassan Ssemata, Jonathan Kayondo, Ssengooba, Hassan, Sande Ssemwogerere, John Ssebandeke, Hussein Mugema, Fred Bwanika, Amon Twinomujuni ne Sowali Ngobi.


Bukedde Online - Rema akangudde ku Doboozi agambye kati mukazi eyetengeredde atakyalina ky'atya\nAbafumbo babattidde mu nnyumba\nOmuyizi afiiridde mu kisulo ky'essomero Po...\nRema Namakula ku mukolo gw'amatikkira ga maneja we Kayemba Solo\nREMA olwamuwadde akazindaalo, yasoose kuyimba oluvannyuma n'ayogerako eri abantu. Yatandikidde mu kwebaza maneja we olw'amagezi ge yamuwa okwekolerawo akantu akake ng'omuntu "akeekikazi" k'alinako obwannannyini! Oluvannyuma n'alyoka agamba nti, "Kati ndi mukazi eyeetengeredde, sikyalina kye ntya. hhnj\n" Mu kiseera ekyo Rema Namakula yali mufumbo ewa Eddy Kenzo era ekimu ku bintu Kenzo bye yayogerako ebyamutabula ne Rema kwe kuzuula amayumba "Maama Aamal" (Rema) ge yali azimbye kyokka nga "Taata Aamal" (Kenzo) talina ky'amanyi.\nRema yabadde ku mukolo gwa maneja we, Godfrey Kayemba ‘Solo' eyatikkiddwa ddiguli mu Ndejje University era omukolo gwategekeddwa okuyozaayoza Kayemba ne banne okuli ne munnakatemba Wycliffe Luyombya abaamalirizza emisomo. Ku mukolo guno ogwabaddewo akawungeezi k'Olwokutaano ku Kenron Hotel ku luguudo lw'e Wakaliga mu Lubaga, Rema kwe yasinzidde okwogera ku biriwo wabula yeewaze okukoona ku linnya lya Kenzo oba erya bba omupya Hamza Sebunya eyakyadde mu bazadde ba Rema nga October 9, 2019 e Naggulu.\nRema mu kulambulula Kayemba by'amukoledde yagambye nti alina essanyu okuba nga yakwatagana ne Kayemba kubanga by'atuuseeko mu bulamu, bingi abifunye lwa maneja we oyo.\nYagambye nti ye mu bulamu bwe, Kayemba ye maneja yekka gwe yaakabeera naye mu bya bizinensi era amuyambye nnyo okumuzimba ng'omuyimbi omukyala okusobola okwetengerera.\nAwo we yatuukidde ku kaama Kayemba ke yamukuba nti yeekolerewo akantu akake ng'omukazi mu ssente ze baali bakola mu bivvulu n'emikolo Rema kwe yayimbiranga.\nRema yagambye abaabadde ku mukolo nti: Nnina essanyuokubategeeza nti akantu ako akeekikazi nnakassaawo era kati nsobola okuyimirirawo nga nneetengeredde; sikyalina kye ntya.\nAbaabadde ku mukolo baakubye enduulu ey'oluleekereeke ng'abamu naddala abakazi bwe bawaga nti, "Kyekyo bakakase…." Okuva omukolo gw'okukyala gubeerawo, Rema abadde asirise ng'eyali bba Kenzo yekka y'ayogera kw'ebyo ebyali ku mukolo naddala ekya Sheikh Nuuhu Muzaata okumulengezza nga n'omwana wa Kenzo Aamaal ali awo awulira.\nRema yakubirizza abakyala okubeera abatetenkanya n'okwekkiririzaamu baleme kutunuulira baami baabwe ku buli nsonga. Yakubirizza abakyala okwekolera n'okuddayo okusoma, n'agamba nti naye alina enteekateeka eziddayo okusoma.\nYagambye nti abakyala beetaaga abantu ababazzaamu amaanyi n'awa ekyokulabirako kya Kayemba bwe yamuzzaamuamaanyi mu 2013 nga yaakava mu Gagamel eya Bebe Cool n'amuwa amaanyi agategeka ekivvulu, wadde nga Rema yalina ennyimba ntono ekiseera ekyo.\nAbantu obwedda bamusaba ennyimba naddala olwa "Siri Muyembe" ezoogerwako nti zikoona Kenzo, wabula yagaanye okuziyimba n'ayimbamu olwa "Singa ssi mukyala" era oluvannyuma n'azzaayo akazindaalo ewa Particko Mujuuka eyabadde kalabaalaba w'omukolo.\n‘KATI NDI MUKYALA MUFUMBO' Rema bwe yabadde tannaweebwa kazindaalo, yazzizza Patricko ebbali n'amugamba nti ayagala ayimbe asobole okuddayo eka nga bukyali kubanga kati mukyala mufumbo.\nEmikolo gya Rema egy'okwanjula Sebunya gyakubeerawo nga November 14, omwaka guno kyokka ebigambo bingi byogeddwa okuva omwezi oguwedde Rema lwe yafulumya kkaadi eziyita abantu ku mukolo nga mu be yayita mwe muli ne Kenzo gw'abadde amaze naye emyaka 5 mu bufumbo obutabadde butongole.\nOmukolo gwetabiddwaako abantu bangi okwabadde bannakatemba, abasuubuzi, bannabyabufuzi, bannabyamizannyo okwabadde n'eyali Pulezidenti wa FUFA, Dr. Lawrence Mulindwa.\nAbayimbi abaabaddewo kuliko Ronald Mayinja, Chris Evans Kaweesa, Dr. Hilderman Kiyaga, Wilson Bugembe, n'abalala. Mu bintu eby'ekikazi Rema bye yakola era Kenzo by'agamba ebyamunyiiza mwe muli amayumba (apartments) e Namugongo m\nEddie Kenzo Muzuuza\nBaze teyaηηamba ku mukazi gw'alina\nJustine Jjuuko awadde abazannyi ba Bombers amagezi\nButcherman ne Catherine Kusasira bagudde mu bintu ewa Museveni\nKiwanuka aweze okuttira omucongo mu miguwa


Bukedde Online - Dr. Kiggundu akaabidde mu kkooti\nDr. Kiggundu akaabidde mu kkooti\nAbatuuze bamenye kaabuyonjo eyazimbiddwa ku mwala\nAtambulira ku mazzi by'olina okwegendereza\nDR. Samuel Elbderd Kiggundu 73, atulise n’akaabira mu kakiiko ng’ategeeza Omulamuzi Catherine Bamugemereire ng’abanene mu gavumenti bwe beesomye okutwala ettaka lye e Busega eriweza yiika nnya ne basalawo okumusiba n’okumuggulako emisango mu kkooti.\nDr. Kiggundu yayitiddwa mu kakiiko akannyonnyole ku mivuyo egiri ku ttaka eriweza yiika 600 e Kisigala Mityana. Waliwo abeekubira enduulu mu kakiiko nga bagamba nti basindiikirizibwa okuva ku ttaka lino so nga baaligula.\nEttaka liri ku bulooka 233 poloti 13 e Mityana, abadde akyannyonnyola n’akyuka omulundi gumu n’ategeeza akakiiko nti ye watuuse eby’ettaka bimutamye n’essuubi limuweddemu kubanga tafunye bwenkanya mu kkooti. “Ekiseera kyendimu kati ntuuse okufa nga sifunye kuyambibwa naye bwe ndisisinkana kitange mu ggulu ndimutegeeza nti nalwanako kyensobola” Dr. Kiggundu bwe yaggumizza.\nAtegeezezza nti ettaka eriweza yiika nnya e Busega mu Kampala lizze lisengako abantu kyokka liriko abanene mu gavumenti, abawawaabidde mu kkooti n’ebalemwa ne bwe yabatwala mu ofi isi ya pulezidenti tafunyeyo kuyambibwa. Omulamuzi yategeezezza Dr. Kiggundu nti bagenda kumuwa omwagaanya nga tali mu lujjudde ategeeze akakiiko, abanene abamu\nAb'ebyokulonda basabye ababaka abaagobwa bagira basigala mu Palamenti\nAb'e Kawempe baloopedde Mmeeya waabwe ku nneeyisa y'Abasuubuzi


Amatendo gonna agatendebwa n’okugulumiza bya mukama katonda omulezi w’ebitonde byonna, okusaasira kwe n’emirembe bibeere ku w’ekitiibwa mu baNnabbi na ababaka Muhammad (S.a.a.w) n’abantu b’enjuuye abatukuvu.\nTwebaza katonda atusobozesezza okuvvuunula ekitabo kino\nmu lulimi olunnansi (oluganda) era nga n’ekigenderedwa si kwaagala kuvvoola wadde okufeebya kibiina oba abamu kubagoberezi b’enzikiriza y’obusiram, wabula twagadde kubunyisa migaso eri anoonya okumanya ekituufu n’amazima amasengejje kiryooke kitegerekeke nti ssi buli byonna ebiwandikibwa nebisasanyizibwa bibeera bituufu, era nebyo ebywandikibwa mukitabo kya baganda baffe kino kyetuzzemu tebyaali bituufu\nwabula ekituufu kiri nti ekyaagendererwa mukitabo ekyo kwaali ku vvoola, kulinyirira na kukkakanya bagoberezi ba shia AL-IMAAMYYAH n’okuwubisa endowoozaa z’abantu abandyeetaaze okweemanyira ekituufu ekiri mu njigiriza ya Shia. Nolweekyo tugamba nti zikiza ettaala ekitangaala kyenjuba kyaatuuse dda. era tusaba buli omusomi yenna mukitiibwa kye okusoma ekitabo kino n’bwegendereza n’omutima gweddini omulungi ogujjudde okunoonya okumanya amazima wonna w’aba agasaanze.\nAyi mukama katinda gwe mutaasa wa mazima era omusaasizi w’ebitonde byonna.\nBuli matendo gonna agatendebwa n’obugulumivu gakakata kutenda mukama katonda omu, ebyengera n’emirembe bibeere ku w’ekitibwa mu ba Nnabbi n’abaawule Muhammad (s.a.a.w) wamu n’aboolulyoolwe abatukuvu.\nEkitabo kino kyawandiikibwa okuddamu n’okunyon-yola amazima n’ekituufu kunzikiriza n’endowooza ez’abamu ezaafulumira mu kitabo eky’ abavubuka abeeyita “Uganda Muslim youth Assembly” Ejinja ku kasanduuke ka posta 662 jinja Uganda nga ekitabo kyavvuunulwa okuva mu lulimi olungereza okiyitibwa “what is Shiasm”.\nOmuwandiisi mu kitabo ekyo yavumirira wamu n’okulimbirira ku “Madh-heb” oba enjigiriza za “Shia Al Immamiyah” kyokka nga mubutuufu talina kipya kyeyakola kubanga waaliwo abantu abaamusooka obutaagala n’obutamanya era baawandiika ebintu ebisingako ku byeyawandiika obungi olwoobutaagala kumanya butuufu bwa “Shia”.\nBawandiika ebintu ebiringa ebyo era ebitali bituufu. N’olwensonga eyo tuwandiise ekitabo kino ekirimu okunyonyola ekituufu n’okutaasa enzikiriza “N’amadh-hab” ga “Shia” Al Ithna Ashariya “oba Al - Imamiya” nga enjigiriza eyo yesigamizibwa ku NNABBI (s.a.a.w) n’abenjuuye munzikiriza ne mumpisa.\nAbantu b’enyumba ya Nnabbi beebo abo katonda be yayogerako mu “QUR’AN” ey’ekitiibwa mubutukuvu bwabwe nga agamba nti : (Amazima ddala katonda ayagala okubajjako ebibi n’okubatukuza mwe abantu b’enyumba ya NNABBI olutukuza) Al-ahzaab/33. Era nga abawandiisi n’aboogezi ba hadith wamu n’abavvuunuzi ba “Qur’ane” bagamba nti etteeka (AAYA) lino lyakka kulwa bantu benyumba ya Nnabbi (s.a.a.w) nga bwetujja okukinyonyola oluvanyuma.\nTetugamba nti mukitabo kino tuleese ekintu ekipya kubanga abangi mu bamanyi mu madh-hebu ga “Shia” baddamu dda kundowooza enkyamu n’okubawayiriza, n’ebyo byebayinza okwoogera kunzikiriza zaabwe nga beesembesa obujulizi obutuufu era obukakafu.\nOkusooka nga tetunnaba kuyingira mu ndowooza n’okudamu muwandiisi twagala okujjukiza ensonga zetulabanti z’amugaso ku buli yenne ayagala okuwanyisiganya ebigambo mungeri y’okunyonyola oludda olulala.\n1. EKISOOKA: Okubeera n’empisa n’enjigiriza z’eddiini mu bigambo ne mubikolwa n’okweewala eby’o bulimba n’enjogera embi alyooke ebeere nga katonda bwagamba mu surat NAHLI - 125 (Nti baddemu n’ekyo ekisinga okuba ekikungi)\n2. EKYOOKUBIRI: Okubeera nti amazima gegagobererwa era nga kyeekigendererwa kyaanoonya nga katonda bwagamba mu surat “Yunus - 35 (nti amazima geematuufu Okugobererwa).\n3. EKYOOKUSATU: Okweekuuma okujjuvu obutateeka nzikiriza yonna kumuntu okujjako nabukakafu obujjuvu n’okutwaala buli nsonga yonna mubutuufu bwaayo obutagoberera mutima gwe kyegwaagala newankubadde sikituufu.\n4. EKYOOKUNA: Okweewalira ddala obusosoze olyooke otwaale buli nsonga mubutuufu bwaayo oleme kuzimbira kweekyo omutima gwo kyegwaagala ne wankubadde sikituufu.\n5. EKYOOKUTAANO: Bwaba ayagala okulamula obutuufu bwensonga oba obukyaamu bwaayo ateekwa okwesigamiza (Mukumenya oba okuwagira) mubitabo ebituufu era ebyasigi bwa kuludda olw’okubiri (Olutakiriza Ganya Naffe) sossi kuzimbira ku butakkirizabwe wadde oba abalala abafaanana nga yye mubirowoozo (Ebyenjigiriza).\nN’oluvanyuma lwensonga eyo kyaabuvunaanyizibwa bwaffe okunyonyola “Amadh- heb” ga “Shia” mubufunze era “Shia” kyekki?.\nTungamba bweetuti: “Shia” kigambo kya lulimi luwarabu nga nemlulimi olwo kitegeeza: Abagoberezi abenzikiriza emu (Abagoberezi) n’abataasa b’enjigiriza nga katonda oweekitibwa bwaagamba mu Qur’an mu surat “Swafaat” - 83 nti Mazima ddala Ibrahim yagoberera ekubo lye enjigiriza ye) Tulaba nti ekigambo “Shia” wano kitegeeza kugoberera era katonda atutegeeza mu surat “Qaswas” - 15 nti (NNABBI Musa (a.s) nga amaze okujja ewa faraawo nga ayingidde mukibuga yasanga abasajja babiri nga balwaana gana nga omu wamubagoberezibe mu ddiini nga omulala wamubalabebe namusaba oyo omugobereziwe kumutaasa kwooyo omulabe we Nnabbi Musa (A.S.) Namutaasa.) bwetuba tugenze mutteeka lino, tutegera nti katonda oweekitiibwa yakozesa ekigambo “Shia” nga mu mateeka ago gombiriri abagoberezi abagoberera enjigiriza emu kyeekyo ekigambo “Shia “bwetukisanga mu “Quran” ne mululimi oluwarabu. Kyokka ekigambo kino kyeeyawulira munkozesa yaakyo kw’abo abagoberera Imam oba swahaba ayitibwa “Ali “(a.s) n’abaana be abo abakiriza abwa Imam oba abwa khaliifa bwaabwe nga NNABBI (s.a.a.w) bweyategeka. Nekibeera nti kati buli lwonna lwewabaawo okwaatula ekigambo “Shia” kitegeeza oba kitegeerekeka butegeerekesi nti abagoberezi ba Imam “Ali” (a.s) n’abaana be.\nAbasomi bonna abeebyaamateeka ge ddiini abo abaliwo kati n’aba baasookawo nga bwebagamba omuwandiisi w’ebyaataayo amwaatiikirivu ayitibwa “Ibn khalduun” mukitabo kye ekyenyanjula kulupapula 192 wansi w’omukko 27. N’okutangaaza ensonga zino tulabe ebintu bino wammanga:


Bukedde Online - Emmotoka zitomereganye ku lw'e Masaka ne zikwata omuliro\nEmmotoka zitomereganye ku lw'e Masaka ne zikwata omuliro\nBazadde b'omuyizi eyafiiridde mu kidiba ky...\nMMOTOKA zitomereganye ku lw’e Masaka ne zikwata omuliro ne zisaanawo, abantu basatu abaafunye ebisago ne batwalibwa mu ddwaaliro.\nEmmotoka nga ziteta mu luguudo.\nAkabenje kano kaagudde Nsimbe wakati wa Maya ne Nakirebe ku lw’e Masaka, mmotoka ya Canter nnamba UAT 028C ebadde esomba amayinja bwe yatomereganye n’emmotoka ya buyonjo ey’ekika kya Mark II nnamba UAU 965Z ebadde eva e Kampala ng’edda e Masaka okukkakkana nga zombi zikutte omuliro mu luguudo wakati ne ziteta ne ziggwawo ekyasannyalazza ebyentambula okumala essaawa bbiri nnamba ku Lwokutaano.\nAkabenje okugwawo kiddiridde abaabadde baddaabiriza oluguudo luno okusima ekinnya mu kifo kino era ddereeva wa Canter eyategeerekeseeko erya Fred n’akyekanga wabula mu kugezaako okukiwugula n’esanga Mark II ne zambalagana.\nAbaasimattuse kuliko; ddereeva wa mmotoka ya buyonjo, Deo Masereka omutuuze w’e Kitende, eyatwaliddwa mu ddwaaliro lya St. Monica e Katende ng’amenyese okugulu, omugoba wa Canter Fred ne gwe yabadde naye nga bagenda mu kirombe ky’amayinja, nabo baatwaliddwa mu ddwaaliro.\nPoliisi y’e Mpigi ng’ekulembeddwaamu omuduumizi waayo, SP Ahmed Kimera Sseguya yatuuse mu kifo kino mu budde kyokka nga tebalina bikozesebwa kuzikiriza muliro era emmotoka zonna zaayase ne zisaanawo nga poliisi etunula.\nKimera yagambye nti akabenje kaavudde ku bagoba ba mmotoka zino okuvugisa ekimama era n’asaba abagoba b’ebidduka bonna okukendeeza endiima ku luguudo luno.\nKyokka abatuuze omusango baagutadde ku baakola oluguudo okukola gadibengalye ne batuuka n’okulukuba ebiraka nga lwakaggwa.\nBasabye abakulira poliisi okubafunira mmotoka ezikiriza omuliro mu kitundu kye Mpigi kuba obubenje bw’omuliro buyitiridde kyokka ng’abazimyamwoto bava Kampala nebasanga ng’ebintu by’abantu bisaanyeewo.


Bukedde Online - Lwaki ogula essimu yâ€™omu ngalo ngâ€™awaka tolina kaabuyonjo?\nLwaki ogula essimu yâ€™omu ngalo ngâ€™awaka tolina kaabuyonjo?\nâ€˜Aniya yali anzise obusajjaâ€™\nAbakazi 16 bafa bazaala buli lunaku naye o...\nKyewuunyisa nti ekintu ekyayigirizibwanga abaana mu maka okuva nga bato, kati twetaaga bagabi ba buyambi okutukubiriza okukuuma obuyonjo.\nObumu ku bubaka obuweebwa yâ€™engeri yâ€™okukozesaamu kaabuyonjo. Kyokka weebuuze nti abantu be bagamba okukozesa obulungi kaabuyonjo zo bazirina?\nLwaki buli nkuba lwâ€™etonnya mu Kampala nga bwe kyabadde wiiki eno, ekibuga kicuuma nnyo? Si lwakuba bannannyini bizimbe olwo lwe bafuna akakisa okuta kazambi ne bamuyiwa mu luguudo nga tebafuddeeyo oba abantu balwala? Lwaki buli ndwadde nga kkolera lwe zituzinda zitta nnyo abantu mu Kampala nâ€™awalala awali omugotteko?\nWadde etteeka erirungâ€™amya okuzimba ebizimbe mu ggwanga eryayisibwa mu 2000 likirambika bulungi nti buli muntu azimba ennyumba alina okuteekako kaabuyonjo, abasinga naddala mu bibuga tebaligenderako. Ye bwâ€™afuna wâ€™assa akayumba akâ€™okusulamu, ebya kaabuyonjo tobimunyumiza!\nEkivuddemu: Kati mu maka abantu balina essimu okusinga kaabuyonjo! Mu Kampala nâ€™ebibuga ebirala, oli bwâ€™azimba ennyumba ku poloti ne wasigalawo akatundu, kyâ€™asooka okulowoozaako kwe kuzimba ennyumba zâ€™abapangisa!\nBwâ€™aba wa nsonyi nnyo, ayinza okuzimba kaabuyonjo emu entonotono nga gyâ€™akozesa nâ€™abapangisa be abasoba mu 10! Kale endwadde buli kiseera zisaasaana. Wooteeri mu Kampala nâ€™ebibuga bingi zifumbisa mazzi ga myala nâ€™ebitaba, sso nga muno mulimu kazambi ava mu bizimbe oba asuulwamu mu buveera!\nOmuwendo gwa kaabuyonjo\nKu muwendo gwâ€™abantuÂ 32,301,470Â abali mu Uganda okusinziira ku kubala abantu okwakaggwa, abalina amasimu baagala kukununkiriza obukadde 20!\nAnti aba MTN bagamba nti balinako 5,600.000; AirtelÂ egamba eriba obukadde nga 4; Warid beewa obukadde 6; olyoke ogatteko nâ€™emikutu emirala nga Utl, Orange ne Smile.\nMw. John Justin Otai, omukugu mu byobulamu nâ€™obutonde bwâ€™ensi mu minisitule yâ€™ebyobulamu agamba nti okunoonyereza kwe bakoledde emyaka okumaaga okuva mu 2004 okutuuka omwaka oguwedde kulaga nti disitulikkti zâ€™omu Buganda, ezâ€™omu bugwanjuba bwa Uganda nâ€™entonotono mu bukiikakkono amaka 70 ku buli 100 galina kaabuyonjo.\nWabula enkozesa yaazo yâ€™ebulamu, kubanga oli aleka kaabuyonjo nâ€™agenda yeeyamba mu nsiko oba okukozesa akaveera!\nâ€œDisitulikiti yâ€™e Mpigi mu Buganda yâ€™esinga okuswaza kuba twakizudde nti amaka agali wakati waÂ 20-39 gokka ku 100 ge galina kaabuyonjo,â€ Mw. Otai bwâ€™agamba.\nDisitulikiti nga Kyenjojo, Hoima, Mbale, Masindi, Apac nâ€™entonotono ezisangibwa mu buvanjuba zo amaka agali wakati wa 40-59 ge galina kaabuyonjo. Ate mu bukiikakkono amakaÂ 20-39 mwe muli kaabuyonjo!\nDisitulikiti ezisinga okubeera obubi mu kaabuyonjo mulimu Nakapiripiriti, Moroto, Kotido, Kabong nâ€™endala eziziriraanye, nga amaka 20 ku buli 100 gwe galimu kaabuyonjo.\nMw. Otai mwennyamivu nti empisa yâ€™okukozesa kaabuyonjo nâ€™okunaaba mu ngalo ngâ€™ovuddeyo egenda esereba era kino kyâ€™ekisinze okulwaza abantu.\nâ€œAbantu bagenda bajjumbira okuzimba kaabuyonjo, naye ndowooza lwakuba amateeka makakali bwe bakusanga nga togirina. Ekikwasa ennaku abantu tebamanyi kuzikozesa.\nAbamu bazoonoona kungulu olwo omugaso gwazo ne gufa. AbalalaÂ bwe bafubutuka mu kaabuyonjo bagenda bugenzi , tebanaaba mu ngalo ate batuukira ku byakulya,â€ Mw. Otai bwâ€™agamba!\nOkunaaba mu ngalo\nOkunoonyereza Minisitule yâ€™ebyokulamu kwâ€™ekoze kuzudde nti abantu 21 ku buli 100 bokka be bajjumbira okunaaba mu ngalo nga bavudde emmanju!\nOtai agamba nti singa balina entambula emala singa balondoola enzimba nâ€™enkozesa ya kaabuyonjo mu ggwanga lyonna. Wabula weebuuze nti lwaki tebakozesa ba RDC abangi nâ€™obukiiko bwa LC okulondoola kaabuyonjo?\nOtai annyonnyola nti ne we bandisobodde okutuuka, ebitongole bya Gavumenti ebirala binafu okussa amateeka mu nkola.\nâ€œOkugeza, etteeka weeriri nti omuntu tayingira nnyumba nga tekuli kaabuyonjo naye mu Kampala kino tekissibwa mu nkola. Bwe kiba kiremye mu Kampala olwo ate mu byalo?,â€ bwâ€™abuuza.\nMw. John Lule, atwala ebyobulamu mu Kampala agamba nti amaka mangi naddala mu ntobazzi tegalina kaabuyonjo, beeyambisa za lukale .\nâ€œAte nâ€™abandizikozesezza tebalina 200/- bya kusasulayo okuzikozesa buli mulundi ekivaamu kweyamba mu buveera,â€ bwâ€™agamba. Kampala ayawulwamu ebitundu bibiri, ekitundu ekyâ€™entobazzi nâ€™ekitali mu ntobazzi . Abazimbye mu ntobazzi, amaka 30 ku buli 100 ge gokka agalina kaabuyonjo.\nMu kitundu ekirala , amaka 80 ku buli 100 balina kaabuyonjo. Wabula Mw. Lule yeewuunya engeri mu kibuga kyâ€™eggwanga gye muyinza okubaamu amaka omutali kaabuyonjo. Awa ensonga ezivaako amaka nâ€™ebizimbe mu Kampala obutabaamu kaabuyonjo:\nEbitundu ebisinga mu Kampala ebiri mu ntobazi birina amazzi mangi, kizibu okusima kaabuyonjo!\nMu Kampala ebitundu bitono ebyatuukibwamu emidumu gya kazambi, kale kizibu abantu okuzimba kaabuyonjo ezâ€™amazzi.\nlOlwâ€™abantu abangi mu kibuga,Â alina poloti ebeera ntono, bwâ€™omala okuzimbawo ennyumba wâ€™onossa kaabuyonjo wakubula.\nTwandibadde tukwasisa abantu amateeka babe ne kaabuyonjo naye gwâ€™okwata bannabyabufuzi bamweyimirira.\nOlwâ€™okuba abantu abasinga bakozesa kaabuyonjo ezâ€™olukale, kiwaliriza abazikulira okusumulula kazambi buli lwe balaba ngâ€™enkuba etonnya kubanga ebinnya bya kazambi bijjula mangu.\nKCC etegese okuzimba kaabuyonjo ezâ€™olukale, okusomesa abantu okuzimba kaabuyonjo ezomulembe nâ€™okukubiriza abantu okuyitanga be kikwatako nga waliwo omudumu ogwabise.\nTonny Kavuma (Ssentebe wa zooni ya Kaggo mu Mbuya(1))\nEkizibu kyâ€™obutaba na kaabuyonjo kisinga kukosaÂ babeera mu ntobazzi olwâ€™omugotteko omungi. Ekisinga okuvaako abantu bano obutazimba kaabuyonjo lwa bbula lyâ€™ettaka lye baseera ennyo.\nOli bwâ€™aba agula agulako katono mwâ€™azimba ennyumba ne waggwaawo. Abantu abamu bakozesa obuveera ne babukanyuga ku mayumba gâ€™abantu era ewaffe abantu tebakyalembeka mazzi ku mayumba.\nÂ E Mbuya waliwo ekibiina kyâ€™obwannakyewa ekyali kyewaddeyoÂ okuzimbira abantu kaabuyonjo ezomulembe ku bwereere naye abasinga baagaana okuwaayo ebitundu ku poloti zaabwe!\nNsubuga Ganga ( Ssentebe wa school View zone- Kisenyi)\nEkisinga okuleeta obuzibu abantu obutabeera na kaabuyonjoÂ kwe kulemwa okuyimirizaawo naddala mu bifo ebyâ€™entobazzi. Abamu bazimba kaabuyonjo naye bwe zijjula bannanyini zo balemererwa okuzinuunamu ate nga tebasobola kusima ndala. Nze mu zooni yangeÂ tulina kaabuyonjo zâ€™olukale 18.\nSsaalongo Abdu Kasule ( Ssentebe wa Kizito- Najjanankumbi)\nMu zooni yaffe kaabuyonjo ezirimu tezimala. Tuli mu kikko, amazzi gakulukuta okuva mu Makindye South ate ngâ€™eyo yâ€™eri abasinza omuzeÂ gwâ€™okuta kazambi mu nkuba nâ€™ajjula mu myala.\nTwali tufunye omukisa ekitongole kya PAPSCA ne kituzimbira kaabuyonjo 20 ate ekitongole ekirala okuva mu GirimaaniÂ ne kituwa kaabuyonjo 10 naye zijjula mangu olwâ€™ettaka erikulukuta okuva mu bitundu ebirala.\nAbasawo badduse mu ddwaliro e Ssembabule lwa Corona Virus\nMuseveni aweze okufaafaagana n'abawamba abantu\nAb'e Ssembabule bawagidde okugikwatako


Embeera okusajjuka kyavudde ku mukoka eyeegasseemu kazambi n'ettaka ebyawaguzza ne bikulukutira mu maduuka nga byasinze kukosa abatundira emabega wa KK Trust Hotel.\nSsentebe wa Muzaana, Saad Lukwago yagambye nti baali basuubira KCCA okuzimba oluguudo nga luyita waggulu olwo wansi abantu batambuze bigere kyokka balaba ate n'olubaddewo lufunziddwa.\nWabula abamu ku basuubuzi n'abakulembeze mu kitundu bagamba nti oluguudo lubadde lutandise okulabisa obulungi ekifo era nga mmotoka zirumanyidde.\nEkibinja ky'abavubuka abaabadde n'emiggo n'amayinja wakati mu kwekalakaasa baalumbye abakozi ba kkampuni ya Sterling Civil Construction erukola ne babagoba.\nAba Mubajje ne Kayongo baawukanye nga ba bigwo\nPoliisi eyiiridddwa ku mizikiti okukuuma obutebenkevu mu kulonda kw'Abasiraamu\nPulezidenti ayingidde mu by'ettaka ly'Obusiraamu


Bukedde Online - Abazungu ababbira ku ATM bagguddwaako emisango emirala 8\nAbazungu ababbira ku ATM bagguddwaako emisango emirala 8\nOmubaka Tinkasiimire azirise: Bamuwadde ekitanda e Mulago\nKyaddaaki Namatovu n'agambibwa okuba nnyin...\nAdded 2nd October 2012\nAba Bulgaria 3 abaakwatibwa gye buvuddeko nga batigiinya ebyuma bya ATM ebya Stambic bazzeemu buto okuggulibwako emisango.\nABAZUNGU basatu enzaalwa ya Bulgaria abaakwatibwa gye buvuddeko nga batigiinya ebyuma bya ATM bya bbanka ya Stambic okubbamu ssente bazzeemu buto okuggulibwako emisango 8 emipya era nga kati bali mu komera e Luzira.\nGye buvuddeko omulamuzi wa kkooti ku Buganda road yakkiriza abasajja bano okuli; Milen Katsarski, Ivan Ganchev ne Adrian Dimitrov okweyimirirwa, kyokka pollisi yabateegera ku mulyango gwa kkooti n'eddamu okubakwata olw'emisango emipya gye baali bazudde.\nE Nakawa bagguddwako emisango 8 omuli egy'obubbi, okwekobaana bazze omusango, ssaako okufuna ebyama bya kompyuta nga tebafunye lukusa nga gyonna baagyegaanye, kyokka omulamuzi Joy Baleebe n'agaana okusaba kwabwe okusobola okweyimirirwa.\nOludda oluwaabi lwategeezezza nti mu mwezi gwa February 2012 mu bifo ebyenjawulo omuli Nakawa, Kireka, Kansanga abaami bano baagenda nga ku byuma bya Stanbic bank ebigaba ssente [ATM] ne babbako ssente ezisoba mu bukadde 6.\nBeatrice Adongo ng'ono ye muwaabi wa gavumenti ku kkooti e Nakawa yategeezezza nti ssente zino baazigyanga ku akawunti ya Ajiku Angudua, Akurut Catherine ne Herbert Nkaija era n'asaba abavunaanibwa batwalibwe ku alimanda e Luzira kubanga okunoonyereza ku kyagenda mu maaso.\nBaakudda mu kkooti nga 16 October 2012.\nAbazungu ababbira ku ATM bagguddwaako emisango emirala 8: Bakyaleppuka\nFfiga yange 'ekuba' abantu\nSirina musajja ankuluusanya ke kanyiriro\n'Ke nfunye ekyuma ebyange biwedde...'\nAbazungu ababbira ku byuma bya ATM tebeeyimiriddwa.\nAbazungu ababbira ku ATM bazziddwaayo e Luzira\nOkujulira kw'Abazungu ababbira ku ATM kwongezeddwaayo


Bukedde Online - DP ne FDC balaze kye bazzaako\nDP ne FDC balaze kye bazzaako\nSeya avuddewo bubi ne Nambooze ne Lukwago\nFDC, DP n’ebibiina ebirala kati bitunuulidde okwongera amaanyi mu kaweefube w’okusunsula abanaabikwatira bendera omuli ne ku ntebe ya Pulezidenti.\nFDC, DP n'ebibiina ebirala kati bitunuulidde okwongera amaanyi mu kaweefube w'okusunsula abanaabikwatira bendera omuli ne ku ntebe ya Pulezidenti. Balabudde Bobi Wine nti wadde bamwagaliza buwanguzi, naye kati agenda kumanya abantu abatuufu abamugoberera kubanga abamu ku babadde bamutambulirako nga banoonya amaanyi basobole okuwangula akalulu, abateebye ggoolo.\nSsentebe wa FDC Wasswa Biriggwa yategeezezza Bukedde nti okusalawo nti Besigye takomawo kwesimbawo kirina kuva mu ye yennyini; wabula Bobi Wine okutongoza ekibiina tekibagaana kusigala nga boogerezeganya ku ky'okusimbawo omuntu omu.\nPulezidenti wa DP Nobert Mao yategeezezza nti kibakoze bulungi Bobi Wine okulangirira nti afunye ekibiina kubanga kibadde kizibu okukolagana n'omuntu ssekinnoomu naye kati kijja kubanguyira okukolagana naye kubanga bwe batuula babeera boogera ng'abakulembeze abafaanagana. Israel Mayengo eyawummula ebyobufuzi yagambye nti Bobi Wine alina okufuba okukitegeera nti ekitta ebibiina byobufuzi kwe kutambulira ku ntoli z'oyo akitandise; n'abeera Ssentebe waakyo ate n'ayagala akikwatire ne bendera ku Bwapulezidenti; n'okusalawo ku bifo ebirala. Omwogezi wa FDC Ssemujju Nganda era Omubaka wa munisipaali y'e Kira: Omubaka Kyagulanyi kati agenda kumanya abantu abatuufu baakolagana nabo, abamu babadde baddukira mu People Power olw'omuggundu oguliwo nga baagala kugikozesa kuwangula bifo, oluvannyuma baddeyo mu bibiina byabwe, ekitakyasoboka.\nKyokka Ssemujju yagambye nti okutongoza ekibiina kigenda kuyambako Kyagulanyi okweggyako bannakigwanyizi. Ken Lukyamuzi owa CP: Kirowoozo kisuffu okubeera nti Kyagulanyi ataddewo ekibiina kubanga kyongera okunyweza ebyobufuzi ebiri ku musingi gw'ebibiina by'ebyobufuzi.\nHajji Abud Nadduli omumyuka wa ssentebe wa NRM owa Buganda: Bonna ababadde mu mugongo gwe mu kisinde kya People Power babadde ku bulimba era nze bulijjo mbagamba nti ekisinde tekisobola kukola nga kibiina kya byabufuzi. Paul Bukenya amyuka omwogezi w'akakiiko k'ebyokulonda yategeezezza Bukedde nti ekibiina kya National Unity Reconciliation Development Party, kyawandiisibwa December 28, 2004. Wabula kyakyusa erinnya mu August 2019 ne kifuuka National Unity Platform era bakimanyi\nPoliisi ewezezza yunifoomu 10\nPoliisi etutte eyawambye omwana\nPoliisi eyodde ababbisa emmundu


Bukedde Online - Eyatuga owa bodaboda asonze ku munene gw’akolera\nAbaabadde ne Prince Omar ng'akwata vidiyo...\nJOHN Bosco Mugisha agambibwa okutta omuvuzi wa bodaboda yategeezezza poliisi nti alina omugagga gwakolera nti ne bwe banaamusiba alina obwesige mu mukamawe okumuggya mu kkomera. Mugisha abasinga gwe bayita Mukiga poliisi yamututte mu bifo ebiwerako gy’azze attira abavuzi ba bodaboda ng’ali ne banne.\nKyokka kyababuseeko bwe yabakudaalidde nti; “ne bwe munansiba mumala biseera kuba omugagga wange ajja kunzigyayo”. Mugisha yannyonnyodde nti waliwo omusuubuzi wa sipeeya wa pikipiki gwe yayogeddeko erinnya erimu erya Robert ng’ono yakolagana n’omugagga mu bitundu bya Arua gwe bakolera era nga buli lwe bagwa mu buzibu, y’abaggya mu kkomera.\nPoliisi yagezezzaako okukwata Robert agambibwa okubeera omutuuze w’e Bulenga kyokka webatuukiddeyo omuntu ono yabadde yeemuludde ng’adduse nga na buli kati bakyamunoonya. Poliisi era eri mu kunoonyereza ku mugagga ayogerwako ow’omu Arua agambibwa nti ono pikipiki empya azitunda mu mawanga nga Congo ne Sudan.\nKu Lwokuna nga poliisi ekulembeddwaamu akulira okunoonyereza ku misango mu kitundu kya Kampala South, Vincent Okurut, Mugisha yagitutte mu bitundu by’e Makindye gy’agamba nti gye bazze battira abavuzi ba bodaboda abawerako n’oluvannyuma ne batwala pikipiki zaabwe. Yasoose kubatwala emabega w’ekikomera ky’ebbaala ya Makindye Country awali oluguudo oluyita mu bikomera.\nOluguudo luno lwe lugenda e Makindye mu Kizungu. Mugisha yalaze engeri gye battamu omusajja nga bakozesa ebissi bye baali baakwese edda ku mabbali g’oluguudo.\nBwe baavuddeyo ne boolekera e Makindye mu Madirisa Zooni era n’abalaga engeri gye yattamu omuvuzi wa bodaboda omulala nga waliwo olukuubo olukkirira okutuka ku Salaama Road. Poliisi bwe yamubuuzizza lwaki battira abavuzi ba bodaboda okumpi n’ebikomera by’abantu, Mugisha yabaanukudde nti mu bifo by’ekika ekyo omuvuzi wa bodaboda aba tasuubira kumukuba nnyondo.\nBasooka kumunyoola bulago nga bw’agezaako okwerwanako nga bamukuba ennyondo ku mutwe era okuvaawo bamala kukakasa nti afiiridde ddala olwo ne balyokka batwala pikipiki.\nYabuulidde abaserikale nti mu kitundu ky’e Makindye baabadde bakakubirayo abagoba ba bodaboda bana ennyondo ne babatwalako pikipiki zaabwe ate ng’abalala babakubidde mu bitundu by’e Lubaga ne Mityana.\nYagambye nti abantu bonna be babadde bakuba babadde babakuba enyondo bbiri ku mutwe ne basirika wabula Derrick Mulindwa gwe bakubira e Kakeeka Mengo baamukuba ezisingawo kubanga yagezaako okubalwanyisa ekyamuvirako okumukuba okutuusa lw’eyafa.\nMugisha era yabuulidde abaserikale nti buli pikipiki gye babadde babba oluvannyuma lw’okutta nnyiniyo babadde babawa 300,000/-, wabula n’agamba nti si mwetegefu kwogera omugagga w’omu Arua abatuma kubang


Bukedde Online - Bakansala abaalondeddwa bajja kwanguyizza bameeya emirimu\nMulyanyama ( mu kkooti) ng’ali n’abamu ku bakansala abaalondeddwa.\nBakansala abaalondeddwa okukiika ku munisipaali za Kampala balabise okuwa bameeya obwangu mu kukulembera olw'okuba abasinga obungi bafaanaganya nabo ekibiina.\nNg'ekibiina kya National Unity Platform (NUP) bwe kyafunye bameeya abasinga okuli; Ali Kasirye Mulyanyama e Makindye, Paul Mugambe ow'e Nakawa, Zacchy Mberaze e Lubaga ne Emmanuel Sserunjogi e Kawempe era n'ababaka baabasindikidde ba NUP.\nSalim Uhuru Nsubuga owa Kampala Central naye baasinze kumusindikira bakansala ba\nkibiina kye ekya NRM.\nMu kisanja ekiwedde Ronald Balimwezo Nsubuga meeya we Nakawa afunye nnyo okusoomozebwa kubanga bakansala bangi baali ba NRM ate nga ye ava mu kibiina kya SDP.\nLumu bakansala baaleetako ekiteeso nga baagala okumuggyamu obwesige, kyokka ne kigwa butaka ekintu abamu kye baataputa nti kyali kiva ku njawukana mu ndowooza z'ebyobufuzi.\nJoyce Nabbosa Ssebuggwawo owa FDC naye yalina kansala w'ekibiina kye omu yekka mu kkanso (Yunus Ntale). Yafuna obuzibu ku ntandikwa bwe yali amulonda ku bumyuka bwa meeya nga bakansala abasinga bagamba alonde mu kibiina ekirala.\nMu Kampala Central, ku lukiiko lw'abantu 42, NUP yafunyeeko 16 , DP-1, abatalina kibiina 5 ate NRM yafunye 20.\nOmuwendo gw'aba NRM omungi guwadde omukisa Salim Uhuru eyawangudde okukola okuba ng'alina obuwagizi bwabakansala abasinga obungi.\nBwanaatuuka mu kulonda ebifo ng'omumyuka we, n'olukiiko olufuzi alina abantu bangi ab'okulondako era ne kkanso esuubirwa okubakakasa awatali kusika muguwa.\nRM emaze ebbanga nga y'esinza bakansala mu lukiiko lwa Kampala Central era abooludda oluvuganya, ku lukiiko olukadde oluliwo wansi w'obukulembeze\nbwa Charles Sserunjogi Musoke, NRM y'esinzaako bakansala nga bali 32 ate DP erina 10.\nE Makindye; olukiiko lutuulako bakansala 76 nga NUP yayisizzaako 62, NRM n'efuna 8, DP 3 ate ebifo ebisatu ebisigadde bakyabigatta.\nOlukiiko olukadde lubaddeklo bakansala 47 nga NRM erinako 23, DP-17, FDC-1, JEEMA 1 n'abatalina bibiina bataano.\nMulyanyama asuubirwa okufuna obwangu mu nzirukanya y'emirimu kuba yafunye bakansala abasinga bwe bafaanaganya endowooza okusinga mu kkanso enkadde aba NRM gye babadde abangi.\nKinajjukirwa nti mu kiseera ky'okulonda omumyuka wa meeya, baabirwaniramu nga\nbaagala Mulyanyama alonde omu ku bo kuba be basinga obungi. Beekuba obutebe n'ebikonde, kyokka gye byagwera nga John- Bosco Lusagala owa DP ekifo\nE Lubaga; Kanso y'e Lubaga eriwo kati ebadde ne bakansala 46; ku bano 13 babadde ba kibiina kya FDC bw'ogattako Meeya Joyce Nabbosa Sebuggwawo naye owa\nFDC ne babeera 14, aba NRM bali 19, aba DP 7 n'abatalina bibiina babadde 7.\nMu kanso empya eyalondeddwa, egenda kubeera ne bakansala 84; ekibiina kya NUP kirinako 50, kitegeeza beebalina omuwendo omunene okwo ogatteko ne Meeya Zacchy Mawula Mberaze naye owa NUP. Kino kitegeeza nti Mberaze ajja kufuna obwangu mu\nE Nakawa; Olukiiko lwa kanso olukulemberwa Ronald Balimwezo lulina bakansala 42. Aba NRM 25, FDC-5, abatalina bibiina 9, DP-2. Olukiiko olwalondeddwa lulina aba NRM 25, NUP erina 45, FDC-3, DP yafunye 1. Kyokka waliwo ebifo ebyabadde tebinnaba kulangirirwa.\nBalimwezo emirundi mingi abadde aleeta ebiteeso mu kkanso, kyokka bakansala nga\nSijja kuwa Trump byama bya gavumenti ya Amerika - Biden\nAbaserikale 2 battiddwa e Sebei\nEbirowoozo by'omwana biwaba bitya ne yeesimba ku kitaawe olw'akalulu\nPulezidenti Uhuru ne Kagame bakyadde mu Uganda\nUhuru obuyinza abulekedde mumyuka we\nGavana w'e Nairobi ayiwaayiwa ssente bamusibye lwa nguzi


Bukedde Online - Baagala kwezimbira poliisi\nSsewungu ayagala n'abakozi abalala bongeze...\nABATUUZE ku kyaalo Kabaale mu ggombolola y’e Lwamaggwa mu Rakai betaandikiddewo kaweefube w’okuzimba ekitebe kya poliisi mu kitundu kyabwe. Abatuuze bagamba nti kino bakikoze olw’okwagala okukwaatizaako Gavumenti okunyweeza ebyokwerinda mu kitundu kino.\nGyaviira (ku ddyo) ng’awaayo loole ya sseminti ow’okuzimba poliisi.\nKaweefube ono baamutaandikidde mu kabuga k’e Kabaale ku luguudo oluva e Rakai okudda e Lyantonde nga basonda ensimbi okwezimbira poliisi.\nEttakka awanazimbibwa poliisi eno lyaweereddwaayo eyali Minisita w’ebyensimbi, Gerald Ssendawula naye omutuuze mu kitundu kino ng’abantu abawerako baawaddeyo obuyambi okwaabadde n’omusuubuzi, Gyaviira Ssemwanga eyawaddeyo mmotokka ya Semiinti n’ensimbi obukadde butaano .\nSsemwanga enzaalwa y’omu kitundu kino, obuyambi buno yabukwaasiza RDC w’e Rakai, Charles Mubiru, Ssentebe wa disitulikiti, Robert Benon Mugabi ne DPC wa Rakai, SP Nuwagaba.\nRDC Mubiru yategeezezza nti afuna alipoota eziwerako nga ziraga nti eggombolola y’e Lwamaggwa yesinga okutulugunya abaana n’abakazi mu\nmaka n’agamba nti bino tebagenda ku biganya.\nYasiimye abatuuze olwokukwaatizaako Gavt.ku mulimu gwe yandikoze.\nMugabi yategeezezza nti obwetaavu bwa poliisi mu kitundu kino bubadde bwetaagibwa nnyo olwa amakubo ag’enjawulo agayitamu okugenda mu disitulikiti endala.\nSsemaka yesse n'aleka ebbaluwa enkambwe!\nKitatta agenda kuwozesebwa kkooti y'amagye


Bukedde Online - Minisita azzizza ab'e Gomba ku ttaka\nKatemba eyabadde mu kuziika ssemaka ow'abakazi 3\nLutalo ne Eddy Yawe ebyabwe babikwasizza K...\nMINISITA w’eggwanga ow’ebyettaka Persis Namuganza azzizza abatuuze ku byalo bibiri e Kitemu ne Nkwale mu bibanja byabwe gye baasengulwa.\nMinisita Namuganza (ku kkono) mu lukiiko n’abatuuze b’e Kitemu ne Nkwale.\nAbatuuze baasengulwa omugagga Peter Wasswa.\nOlukiiko minisita Namuganza yalutuuzizza ku kyalo Nkwale mu Town Council y'e Kanoni mu Gomba. Abatuuze baamusindidde ennaku gye bayitamu oluvannyuma lw'okusengulwa mu bibanja byabwe n'ennyumba zaabwe ne zikoonebwa ne balumiriza RDC wa Gomba, Ruth Kashaka okwekobaana n'omugagga okubatulugunya.\nSsentebe wa Town Council y'e Kanoni, Fred Kuteesa yategeezezza minisita nti, omugagga Wasswa akozesa RDC Kashaka okutulugunya abeebibanja ate buli mukulembeze avaayo okubalwanirira nga bamussaako omusango era naye abadde aliira ku nsiko.\nRDC yabadde agezaako okusaba akazindaalo abeeko by'atangaaza abatuuze ne bamukuba olube ne bamulemesa okwogera. Abatuuze baategeezezza Namuganza nti ababagga ababasengula babasibako emisango ne babasiba n'ekigendererwa ky'okutwala ebibanja byabwe.\nNamuganza yakunyizza RDC Kashaka n'amugamba nti alemeddwa okukola omulimu gwe era n'ategeeza nti, agenda kumukolako lipooti agitwale ewa Pulezidenti Museveni.\nNamuganza akunyizza ne DPC wa Gomba, Alfonse Musoni olw'okukwata abatuuze mu bukyamu n'okubagaana okukungula emmere mu bibanja byabwe era n'amulagira obutaddamu kukwata mutuuze ku nsonga ezeekuusa ku ttaka lino.\nAbatuuze baatutte Namuganza mu maka ga Fred Luyinda bakanyama b'omugagga gye baayasa endabirwamu z'ennyumba ye n'okwonoona ebirime bye n'alagira abatuuze okukuula ebitooke omugagga bye yali yasimba mu luggya lwe era n'agamba abatuuze bonna okugenda ku poliisi baggulewo emisango ku mugagga egy'okuboonoonera ebintu.\nAbatuuze basiimye eyaliko minisita ateekerateekera ebibuga Rose Mariam Najjemba okubayamba okutuusa obulumi bwabwe mu ofiisi ya minisita Namuganza.


Yobu 18 | Bayibuli ey'Oku Mukutu Gwaffe Ogwa Intaneeti | New World Translation\nOkwogera kwa Birudaadi okw’okubiri (1-21)\nAyogera ebituuka ku bakozi b’ebibi (5-20)\nAgamba nti Yobu tamanyi Katonda (21)\n18 Awo Birudaadi+ Omusuuki n’addamu nti: 2 “Onookoma ddi okwogera bw’otyo? Sooka okirage nti otegeera, naffe tulyoke twogere. 3 Lwaki otutwala ng’ensolo+Era ng’abasiru?* 4 Ne bwe weetaagulataagula olw’obusungu,Ensi eneeyabulirwa ku lulwo,Oba olwazi lunaava mu kifo kyalwo? 5 Mu butuufu, ettaala y’omubi ejja kuzikizibwa,N’omuliro gwe gujja kulekera awo okwaka.+ 6 Ekitangaala ky’omu weema ye kijja kufuuka kizikiza,N’ettaala emumulisa ejja kuzikizibwa. 7 Takyatambuza maanyi,N’amagezi ge gajja kumusuula.+ 8 Ebigere bye bijja kumutwala mu kitimba,Era ajja kutambula akigwemu. 9 Omutego gujja kumukwata ekisinziiro;Ekyambika kijja kumunyweza.+ 10 Bamuteze omuguwa mu ttaka,Era bateze omutego mu kkubo lye. 11 Ebitiisa bimwetoolodde enjuyi zonna+Era bimugoba bugeregere. 12 Aggwaamu amaanyi,N’akatyabaga+ kajja kumuleetera okutagala.* 13 Olususu lwe luliiriddwa;Ekirwadde eky’akabi kimulidde* emikono n’amagulu. 14 Asikambulwa mu weema ye+N’atwalibwa eri kabaka w’entiisa. 15 Abantu b’atamanyi* bajja kubeera mu weema ye;Amayinja agookya gajja kumansirwa mu maka ge.+ 16 Emirandira gye gijja kukalira wansi we,N’amatabi ge gajja kuwotokera waggulu we. 17 Taliddamu kujjukirwa ku nsi,N’erinnya lye teririmanyibwa* mu nguudo. 18 Ajja kuggibwa mu kitangaala atwalibwe mu kizikiza,Era ajja kugobebwa mu nsi. 19 Taliba na mwana wadde omuzzukulu mu bantu be,Era w’abeera* tewalisigalawo muntu n’omu. 20 Olunaku lwe bwe lunaatuuka, abantu b’Ebugwanjuba bajja kuwuniikirira,N’abantu b’Ebuvanjuba bajja kutya. 21 Ekyo kye kituuka ku weema z’omukozi w’ebibi,Ne ku kifo ky’oyo atamanyi Katonda.”\n^ Era kiyinza okuvvuunulwa, “ng’abatali balongoofu.”\n^ Oba, “okuwenyera.”\n^ Obut., “Omubereberye w’okufa amulidde.”\n^ Obut., “Ekintu ekitali kikye.”\n^ Obut., “Era taliba na linnya.”\n^ Oba, “w’abeera akaseera obuseera.”


EGGWANGA we libeeredde mu muggalo, abantu babadde ku mudido gwa bibbala ng'omwavu n'omugagga asobola okubyetuusaako. Emiyembe, obutunda, mangada, enniimu n'ebibala ebirala abakugu mu byobulamu bye batugamba nti bizimba obusobozi bw'omubiri okulwanyisa endwadde bibadde mu bungi.\nWabula gavumenti olwaggudde ensalo ate ebbeeyi y'ebibala n'epaaluuka era mu kiseera kino bya buseere. Julius Lule: Musuubuzi wa butunda mu katale k' e Nakasero: Agamba nti mu kiseera kino ensawo y'obutunda ya 800,000/- ate obutunda buna bwa 1,000/-.\nNaye mu March nga corona yaakatandika, ensawo y'obutunda Obuganda yali ya 400,000/- ate ng'obutunda musanvu ku 10 bwa 1,000/- Obutunda mawanga magatte obunene, ensawo ya 700,000/- tutunda bubiri 1,000/- ate kiro ya 6,000/- Moses Lubwama atunda miyembe mu katale k'e Nakasero; Mu kiseera kino emiyembe gye tusinga okutunda giva Kenya kubanga egyaffe sizoni yaggwaako. Emiyembe egiva e Kenya gya bbeeyi kkiro 55 ku 60 tuzigula 400,000/-.\nBwe gituuka wano ffe abatatundira mu kkiro, omuyembe gumu tugutunda wakati wa 2,000/- 3,000/-. Omulengo guva ku ssente 5,000- ne 10,000/-. Ebookisi y'emiyembe egya wano ewaffe ya 45,000/- ate gibeeramu mitono.\nAKATALE E SOUTH SUDAN Juliet Namukasa okuva mu kibiina kya Namayiba Fresh Fruit Association, asuubula wootameroni okuzitwala e Sudan. Wootameroni emu okuva wano okutuuka e Sudan emalawo 12,000/-, be tuguza be basalawo ebbeeyi gye batunda. Shaban Nkoto ssentebe wa siteegi y'e Juba e Kampala mu Kisenyi, agamba nti; Sudan eyimiriddewo ku birime ebiva e Uganda.\nEnnaku zino ekizibu ekiriwo abasuubuzi baakendeeramu kuba baddeereva beediima olw'embeera mwe bakolera. Ebibbala n'ebirime ebiva e Uganda bisinga kutuukira mu butale okuli ak'e Gumbo, Konyokonyo, Jeberekujul, Munic ne mu kibuga Juba mu South Sudan.\nNg'embeera ya baddeereva abakolera e Sudan tennayonooneka tubadde tutikka emmotoka z'ebyokulya omuli amagi, ebinjanjaalo, nniimu, obutunda, wakati w'ennya n'omukaaga buli lunaku. Kati mu mbeera eno ey'obweraliikirivu, tetusuzza mmotoka nnya nga buli mmotoka etikka bbookisi z'ebibala 70 oba 80.\nEKIVDDEKO EBIBBALA OKUKENDEERA Dr. Julian N. Adyeri Omalla mulimi wa bibala era, omutandisi wa Nwoya Fruit Growers Cooperative Ltd. agamba nti ebibala bikendedde olw'abasuubuzi abava e Kenya ne babisuubula. Ekirala, abavubuka tebeenyigidde mu kulima bibala nga beekwaasa nti bitwala obudde bungi.\n"Mu kiseera kino nkolagana ne gavumenti mu pulojekiti okulaba nti nsomesa abavubuka 6,000 okubaagazisa okulima ebibala. Gavumenti etuyambe ku biwuka nga fruit fly, BBS kubanga bivaako endwadde ezirumba ebibala byaffe era ebiwuka bino bikyatulemesezza okuyingira akatale mu Bulaaya.\nOBUKULU BW'EBIBALA MU KULWANYISA SSENNYIGA OMUKAMBWE Christine Kyarituha omukugu mu byendiisa: Abalwadde ba ssennyiga omukambwe beetaaga ekirungo kya Vitamin ‘C' ne ‘D' okusobola okulwannyisa endwadde eno. Kyarituha yagambye nti okulya ebibbala kyokka tekigaana muntu kukwatibwa Covid -19, naye kimuyamba okugumya omubiri okwerwanako n'atakosebwa nnyo ssinga alumbibwa ssennyiga omukambwe.\nYagasseeko nti Vitamin ‘D' wa mugaso mu kugumya ebinywa, era ono omuntu asobola okumufuna mu musana oba emmere ng'amata. Ebirungo bino biva mu bibbala n'emmere gye tulya. Ekiriisa kya Vitamin ‘C' kiva mu bibala. Waliwo ekipimo omuntu kye yeetaaga mu mubiri buli lunaku, abasajja n'abakazi beetaaga 70mg, abaana abato beetaaga okuva 30-50mg, abavubuka wakati w'emyaka 10-19 beetaaga 70- 85mg kubanga balina obwetaavu bungi ,baba bakyakula.\nOlw'okuba ekiriisa kya Vitamin C , tekirwa mu mubiri omuntu alina okulya ekibbala buli lunaku.Ssinga omuntu abadde alya ebibbala nga amapapaali (mulimu obungi bw'ekirungo kya vitamin C 87mg), emicun gwa(70mg),amapeera(125mg), enniimu(19mg) n'enva endiirwa kiba kyangu okulwanyisa ssennyiga omukambwe.


Bukedde Online - Gwe baalumirizza okutta abawala e Nansana ayogedde omugagga amutuma omusaayi\nTetugenda kusirika ng'ebika bisereba\nEbyabadde mu nsisinkano ya Museveni n’abakulira poliisi\nEngeri gy'olimira mu kkutiya okufuna ssente\nAba Ghetto Kids bafunye ku kamwenyumwenyu\nGwe baalumirizza okutta abawala e Nansana ayogedde omugagga amutuma omusaayi\n‘Munnyingize poliisi mbayambe okukwata ababbi’...\nYaaya eyatulugunya omwana bamutadde tannatuusa...\nAdded 26th August 2017\nPOLIISI bwe yakutte omusajja agamba nti waliwo omugagga abadde amutuma okutta abawala amutwalire omusaayi, Gen. Kale Kayihura n’agamba ab’e Nansana nti: Kiwedde; omutemu abadde atta abakazi tumulina – yakkirizza nti yaakatta abakazi munaana!\nIbrahim Kaweesa (ku mpingu abadde atta abakyala e Nansana ng’ali n’owapoliisi.\nBya JOSEPH MAKUMBI, MAURICE KULABAKO NE ABU BATUUSA\nKayihura yagambye nti bwe baakutte Ibrahim Kaweesa omutuuze w’e Nansana yabategeezezza nti, yaakatta abawala munaana mu bitundu by’e Nansana n’emiriraano era n’alumiriza omugagga abatuma omusaayi gw’abawala asobole okwongera ku bugagga bwe.\nKayihura yagumizza ab’e Nansana nti omutemu baamukutte n’ababuulira buli kimu era tebalina kuddamu kweraliikirira ku kintu kyonna kubanga baamututte Nalufenya gye bamukuumira.\nKu butemu bw’e Nansana, baalumirizza omugagga Tumuhimbise kyokka ate ku butemu bw’e Ntebe ne boogera ku Ivan Katongole.\nMu lukiiko lw’ebyokwerinda olwabadde e Katabi, erinnya ly’omugagga Katongole lyayogeddwaako.\nAbakazi 19 be baakattibwa mu myezi esatu mu Kampala n’emiriraano nga ku bano 7 babattidde Ntebe. Ettemu mu bitundu by’e Ntebe lisinga mu bitundu bya Katabi Town Council okuli; Nkumba central, Nkumba Bufulu, Bayitaababiri, Kitala, Kasenyi ne Kavundira.\nKatongole yasimbiddwa mu maaso g’abatuuze mu lukiiko olwayitiddwa omuduumizi wa poliisi ya Kampala n’emiriraano, Frank Mwesigwa n’agamba nti, ebimwogerwako si bituufu.\nYagambye nti abatuuze bamukwatirwa buggya kubanga mugagga ate nga ssente ze azikoze batunula nti era abamu ku bamuwaayiriza be bataagala kukola.\nN’asaba omuntu yenna alina obujulizi, aveeyo abutwale ku poliisi bave mu hhambo kuba zimuttira erinnya lye ly’azimbidde ebbanga.\nKatongole yategeezezza nti okumala gayingiza linnya lya muntu mu kintu ekinene ng’obutemu tekikoma ku kumwonoonera linnya wabula kiteeka obulamu bwe mu katyabaga. Katongole alina bizinensi ez’enjawulo e Ntebe era alina ne bbiici.\nABAKUGU BAKUBYE EBITULI MU KUNOONYEREZA KWA POLIISI\nWabula abakugu mu kunoonyereza ku misango omuli n’abaserikale ba poliisi, bawadde Kayihura amagezi obutasooka kwejaga nnyo kw’ono gwe yakutte kubanga waliwo abantu abamu abeewaako obujulizi naye ng’obujulizi obwo bwetaaga okutaganjula ennyo.\nAbakugu babiri abaamala emyaka emingi mu kitongole ekinoonyereza ku buzzi bw’emisango baataddewo ebibuuzo ebirina okulowoozebwako ennyo ku butemu buno:\nl Abakazi abatemuddwa bangi ku bo basooka kusobezebwako ne babatuga era ne baleka nga babambudde. Omusaayi ogwogerwako baguyisa wa, ng’emirambo mingi gisangiddwa tegiriiko bisago?\nl Okutuma omuntu omusaayi kyekuusa ku busamize, wabula ate abakazi abatemulwa bamala kusobezebwako. Kino kisoboka kitya nga mu bulombolombo bw’abasamize, gye boogerako nga ssaddaaka erina okuba nga ‘nteefu’?\nGen. Kayihura (wakati) ng’alambula ekitundu ky’e Gganda gye baatemula omusuubuzi w’amatooke.\nlKijja kitya okuba ng’obutemu buno buli mu bitundu bya mirundi ebiri we bwezinze?\nlKu buli muwala gwe batta, poliisi ebadde ekola ebikwekweto ku bakireereese n’abanywi b’enjaga mu kitundu. Kiki ekireeseewo embeera y’obutemu buno okugenda mu maaso wakati mu kusiba abateeberezebwa?\nlObuvumu abatemu babuggya wa okutta abakazi mu bifo ng’e Ntebe bye bamanyidde ddala nti birina obukuumi obw’amaanyi, olw’amaka g’Obwapulezidenti agaliyo?\nlAbamu ku bazze bakkiriza emisango gy’obutemu okuli abaatemanga abantu e Masaka wamu ne be baakwatira e Busoga ne bakkiriza okutta Bamaseeka, ate bwe kituuka ku kutwalibwa mu kkooti, emisango bagivaako. Kaweesa tayinza kusimattuka ng’abo abaasimattuka?\nlPoliisi erimu bannamateeka nga ne Gen. Kayihura naye yasoma mateeka, kijja kitya nga ne gye buli eno, Kaweesa tatwalibwanga mu kkooti kukola sitetimenti emunywereza ku musango (Extra judicial statement)?\nlOmusajja ono bukya akwatibwa, tatwalibwanga kwekebejjebwa mutwe. Kino kijja kitya ku musango omunene ogw’okutta abakazi munaana?\nAbaserikale bano abaawummula abataayagadde kwatuukirizibwa baagambye nti okunoonyereza ku buzzi bw’emisango kulimu obuzibu bungi obwetaaga okukolwako, emisango gisobole okuggusibwa kubanga buli lwe giggusibwa kitiisa abamenyi b’amateeka.\nBaagasseeko nti mu poliisi mulimu abaserikale abanoonya obuganzi ew’omuduumizi wa poliisi nti era bwe balaba embeera ey’ebibuuzo ebingi, bakwatayo abantu abazzizza emisango emitonotono ne babamatiza bakkirize mu maaso g’omukulu nti be bali emabega w’obutemu obuba buliwo era bamala kubakakasa nti bajja kubayambako okuva ku misango egyo.\nFred Egesa eyaliko mbega wa poliisi wabula nga kati yeekozesa yekka mu kunoonyereza ku misango agamba nti, omuntu anoonyereza ku musango alina okwekenneenya omuntu akwatiddwa n’akakasa nti obujulizi bw’awa bukwatagana n’ebizibiti.\nYagasseeko nti, omusajja eyavaayo ne yeewaako obujulizi nti ye yayokya Amasiro g’e Kasubi baamukebera omutwe ng’alina ekizibu ku bwongo; n’awunzika nti si buli akkiriza omusango nti abeera yaguzzizza.\nAbakazi abattiddwa kuliko; Rosette Nakimuli, Norah Wanyana, Aisha Kasowole, Faith Komugisha ,Goreti Nansubuga, Juliet Kyandali, Aisha Nakasinde, Sarah Nakajjo n’abalala.\nAbavunaanibwa mu gwa Kaweesi beeyanjudde mu kkooti\nOmugagga w'e Ntebe bamukutte\nGiigino misango gy'ettemu egiremye Kayihura\nMinisita Tumukunde ayingidde mu by'ettemu e Ntebe: Abawala abaakattibwa baweze 23!\nTetugenda kusirika ng'ebika bisereba...\nBakatikkiro b'ebika balayidde obutaleka bika kusereba ne basalawo okwegatta bakolere wamu okubitumbula\nEbyabadde mu nsisinkano ya Museveni...\nPulezidenti Museveni asisinkanye akakiiko ka poliisi akafuzi n’alagira abaserikale essira balisse ku kulwanyisa...\nEngeri gy'olimira mu kkutiya okufuna...\nOmusomesa akulaga bw'akozesa ebikutiya okukola ssente mu kulima enva endiirwa\nAba Ghetto Kids bafunye ku kamwenyumwenyu...\nGav't etongozza enteekateeka ya...\nMINISITA w'eby’amasanyalaze n’obugagga bw’omuttaka Eng. Irene Muloni atongoza entekateeka empya gavumenti mwegenda...